Fuvahmulaku Gira Sarahahdhuge Masiykayh6Mas Thereygai Fashaanan: Raees - Vaguthu\nފުވައްމުލަކު ގިިރާ ސަރަހައްދުގެ މަސައްކަތް ހަ މަސް ތެރޭގައި ފަށާނަން: ރައީސް\nޏ. ފުވައްމުލަކުގެެ ގިރާ ސަރަހައްދުގެެ މައްސަލަ ހައްލު ކުރުމުގެެ މަސައްްކަތް ކުރިއަށް އޮތް ހަ މަސް ދުވަހުގެ ތެރޭގައި ފަށާނެ ކަމަށް ރައީސް އިިބްރާހިމް މުހައްމަދު ސޯލިހް ރޭ ވިދާޅުވެއްޖެއެވެ.\nލޯކަލް ކައުންސިލް އިންތިހާބުގައއި ވެރިކަން ކުރާ އެމްޑީޕީގ ފަރާތުން ފުވައްމުލަކުގައި ވާދަކުރާ ކެންޑިޑޭޓުންނާއެކު ވާޗުއަލްކޮށް ރޭ ބޭއްވި ބައްދަލުވުމެއްގައި އެެމަނިކުފާނު ވިދާޅުވީ ފުވައްމުލަކު ރަށް ގިރުމުގެ މައްސަލައަކީ އެ ރަށަށް ދިމާވެެފައިވާ އެެންމެ ބޮޑު މައްސަލަ ކަމަށާއި، އެ މައްސަލައަށް ހައްލެެއް ހޯދުމުގެ މަސައްކަތް ކުރިއަށް އޮތް ހަ މަހެއްހާ ދުވަހުގެ ތެރޭގައި ފަށާނެ ކަމަށެެވެ.\nރައީސް ވިދާޅުވީ 2018 ވަނަ އަހަރުގެ ރިޔާސީ އިންތިހާބަށް އެ ރަށަށް ވަޑައިގަތުމުން ވެސް ރައްޔިތުންގެ އެންމެ ބޮޑު ޝާކުވާއަކަށްވީީ އެ މައްސަލަ ކަމަށެވެ.\n"އިރާދަކުރެއްވިއްޔާ އޭގެ ފަހުން އަމަލީ މަސައްކަތް، މި އަހަރުގެ ފުރަތަމަ ހަ މަސް ދުވަހުގެ ތެރޭގައި ފެށުމަށް މި ވަނީ ތައްޔާރުވެފައި. ދުވަސްވީ ބޮޑު މައްސަލައަށް މި އަހަރުގެ ތެރޭގައި ހައްލެއް އަންނަން ފަށާނެ." ރައީސް ވިދާޅުވިއެވެ.\nބޭރުގެ ހިލޭ އެހީއާއެކު ކުރިއަށް ގެންދާ މި މަޝްރޫއުގެ ދަށުން މިހާރު ކުރިއަށް ދަނީ ޓެންޑަރިން މަސައްކަތް ކަމަށް އެމަނިކުފާނުު ވިދާޅުވިިއެވެެ. އަދި ބިޑު ބައްދަލުވުން އަންނަ މާޗު މަހުގެ ތެރޭގައި ބޭއްވުމަށް އަންނަނީ ތައްޔާރުވަމުން ކަމަށްވެެސް އެމަނިކުފާނު ވިދާޅުވިއެވެ.\nމި މަޝްރޫއުގެ ދަށުން ފުވައްމުލަކުގެ ގޮނޑުދޮށުގެ 2650 މީޓަރު ހިމާޔަތް ކުރުމަށް ވަނީ ނިންމާފައެވެ. އަދި ފުވައްމުލަކު ވަށައިގެެންވާ ނެރުތައް ބެއްދުމަށް މިހާރު އަންނަނީ ސާވޭއެެއް ވެސް ކުރަމުންނެވެ.\nފެބުރުއަރީ 17, 2021 14:44\nތީހަމަ ތެދުވާހަކަ ފުޅެއްތޯ\nފެބުރުއަރީ 17, 2021 15:50\nއައްޑޫ އަތޮޅ ހިތަދޫ ގިރެމުންގޮސް ގެތައް ވެއްޓޭހިސާބައް ގޮސްހުރިއިރު އެކަމައް ހައްލެއް ނެތީތޯ؟


ޕީއެސްޖީގެ ކޯޗުކަމަށް ޑޮޓްމަންޑްގެ ކުރީގެ ކޯޗު ޓުޝެލް ހަމަޖައްސައފި\nފްރާންސްގެ ފުޓުބޯޅަ ކްލަބް ޕީއެސްޖީގެ ކޯޗުކަމަށް، ބޮރުޝިއާ ޑޮޓްމަންޑްގެ ކުރީގެ ކޯޗު ޓުޝެލް ހަމަޖައްސައިފިއެވެ.\nޕީއެސްޖީގެ ރަސްމީ ޓްވިޓާ އެކައުންޓް މެދުވެރިކޮށް މިކަން ކަށަވަރުކޮށްފައިވާއިރު، ޕީއެސްޖީގެ ކޯޗުކަމަށް ޓުޝެލް ހަމަޖެއްސީ ދެ އަހަރު ދުވަހުގެ އެއްބަސްވުމެއްގެ ދަށުންނެވެ.\nޖަރުމަންގެ ބޮރުޝިއާ ޑޮޓްމަންޑްގެ ކޯޗުކަމުން ޓުޝެލް ވަކިކުރީ މިދިޔަ އަހަރުގެ މެއި މަހުގެ ތެރޭގައެވެ. އޭގެ ފަހުން އޭނާ އެއްވެސް ޓީމެއްގެ ކޯޗުކަމާ ހަވާލެއް ނުވެއެވެ. ޑޮޓްމަންޑާއެކު ޓުޝެލް ވަނީ ޖަރުމަން ކަޕް އެއް ފަހަރު ކާމިޔާބުކޮށްފައެވެ.\nޕީއެސްޖީއިން އެ ޓީމުގެ ކޯޗަކަށް ޓުޝެލް ހަމަޖެއްސިކަން އިއުލާންކުރީ، މިދިޔަ ދެ އަހަރު އެ ޓީމުގެ ކޯޗުކަމުގައި ހުރި އުނާއީ އެމެރީގެ އެއްބަސްވުން ހަމަވެ އޭނާގެ ކޮންޓްރެކްޓް އާނުކުރުމަށް ނިންމުމަށް ފަހުގައެވެ.\nއުނާއީ އެމެރީގެ އިރުޝާދުގެ ދަށުން ދަށުން ޕީއެސްޖީއިން މި ސީޒަން ނިންމާލާފައިވަނީ ފްރާންސްގައި ގިނަ ކާމިޔާބީތަކެއް ހޯދައިފައެވެ. އެ ގޮތުން، ޕީއެސްޖީއިން ވަނީ ފްރާންސް ލީގާއި، ފްރާންސް ލީގު ކަޕް، އަދި ފްރާންސް ކަޕް ކާމިޔާބުކޮށްފައެވެ.\nއެހެން ނަމަވެސް، ޔޫރަޕްގައި ޕީއެސްޖީއަށް މި ސީޒަންގައި ވެސް ކުރިމަތިވެފައިވަނީ ނާކާމިޔާބީއެވެ. ޗެމްޕިއަންސް ލީގުގެ ދެވަނަ ބުރުން ޕީއެސްޖީ ކެޓީ މިދިޔަ ދެ އަހަރު އެ މުބާރާތް ކާމިޔާބުކުރި ރިއާލް މެޑްރިޑް އަތުންނެވެ. މި އަހަރުގެ މުބާރާތުގެ ފައިނަލްގައި ވެސް ރެއާލް ތަށި ހޯދުމަށް ވާދަކުރާނެއެވެ.\nޔޫއެފާ ޗެމްޕިއަންސް ލީގުގެ ތާރީޚުގައި ކުއާޓާ ފައިނަލަށްވުރެ ދުރަށް ދަތުރުކުރެވިފައިނުވާ ޕީއެސްޖީއިން މިހާރު ކުރާ އަމާޒަކީ ޗެމްޕިއަންސް ލީގު ކާމިޔާބުކުރުމެވެ. އެ ގޮތުން، ޕީއެސްޖީއިން ވަނީ މިދިޔަ ޓްރާންސްފާ ބާޒާރުތަކުގައި ވެސް ކުޅުންތެރިން ގެނައުމަށް ބޮޑެތި ޚަރަދުތަކެއް ކޮށްފައެވެ.


IS ge boat eh Malikah dhathuru kuramun dhaa kamah bune Kerala fuluhun alert ga\nރާއްޖެ ކައިރީގައި އޮންނަ އިންޑިއާގެ މަލިކުގެ ބީޗެއް -- ފޮޓޯ: ލަކްޝަދްވީޕް އައިޑެންޓިޓީ\n27 މެއި 20193ކޮމެންޓް\nއައިސްގެ 15 މީހުންނާއެކު ލަންކާއިން ފުރި ބޯޓެއް ދަނީ މަލިކަށް ކަމަށް ބުނެ ކެރަލާގެ ފުލުހުން އެލާޓުގައި\nއިސްލާމިކް ސްޓޭޓް (އައިއެސް)ގެ 15 ޓެރަރިސްޓުންނާއެކު ރާއްޖެ ކައިރީގައި އޮންނަ އިންޑިއާގެ މަލިކަށް ބޯޓެއް ދަތުރު ކުރާ ކަމަށް އިންޓެލިޖެންސް މައުލޫމާތު ލިބުމުން ކެރަލާގެ އައްސޭރިފަށް ސަރަހައްދު އެލާޓަށް ގެނެސްފި އެވެ.\nއިންޑިއާ އެންޑީޓީވީ ނޫހުން ރިޕޯޓު ކުރާ ގޮތުގައި އެ ބޯޓު ފުރާފައި ވަނީ ސްރީލަންކާއިންނެވެ. އަދި އެކަމުގެ މައުލޫމާތު ލިބުމާއެކު ކެރަލާގެ އައްސޭރިފަށް ސަރަހައްދު ވަނީ އެލާޓަށް ގެނެސްފަ އެވެ.\n"މިކަހަލަ ގޮތަކަށް އެލާޓަށް ގެނައުމަކީ އާއްމު ގޮތެއްގައި ޕްރެކްޓިސް ކުރަމުން އަންނަ ގޮތް. އެކަމަކު މިފަހަރު އަޅުގަނޑުމެންނަށް އެބަ މައުލޫމާތު ލިބޭ ވަކި އަދަދެއްގެ މީހުން އަންނަ ކަމަށް. ޝައްކު ކުރެވޭ އުޅަނދެއް ފެނިއްޖެ ނަމަ ވަގުތުން އެންގުމަށް އައްސޭރިފަށުގައި ތިބި ފުލުހުންނަށް ވާނީ އަންގާފައި،" އިންޑިއާ ފުލުހުންގެ އޮފިޝަލަކު ޕްރެސް ޓްރަސްޓް އޮފް އިންޑިއާ ނޫހަށް ވިދާޅުވި އެވެ.\nއެ މައުލޫމާތު ލަންކާގެ ފަރާތުން އިންޑިއާއަށް ލިބުނީ މިމޭމަހުގެ 23 ވަނަ ދުވަހު އެވެ. އެދުވަހުން ފެށިގެން ކެރަލާގެ އައްސޭރިފަށުގައި އުޅޭ ފުލުހުން ތިބީ އެލާޓުގަ އެވެ.\n"އަސްލު އަޅުގަނޑުމެން ތިބީ ލަންކާއަށް ދިން ހަމަލާއަށްފަހު އެލާޓުގައި. މަސް ބޯޓުތަކާއި އެހެން އުޅަނދު ފަހަރަށް ވެސް މިހާރު އަންގައިފިން ޝައްކު ކުރެވޭ ކަމެއް ފާހަގަވެއްޖެ ނަމަ އަވަހަށް އަންގަން،" އޮފިޝަލަކު ވިދާޅުވި އެވެ.\nއޭޕްރިލް 21 ވަނަ ދުވަހު ލަންކާއަށް ދިން ހަމަލާތަކުގައި 250 އަށް ވުރެ ގިނަ މީހުން މަރުވުމާއެކު ކެރަލާ ސްޓޭޓު އެލާޓަށް އައީ، ހަމަލާ ދިން ބައެއް މީހުން އެތަނުގައި ތަމްރީންވި ކަމަށް އިންޓެލިޖެންސަށް މައުލޫމާތު ލިބުމުންނެވެ.\nޓެރަރިޒަމް އިންޑިއާ އައިއެސް ސްރީލަންކާ\nބޮލުގެ ހަބަރު ނުޖަހަބަލަ ! އިންޓެލިޖެންސައް ފުރިތަން އިނގެންޏާ ހިފަަހައްޓަންވީނު ! ދެންބުނޭ 15 ދުވަސްކުރިން އިނގުނޭ ނުހުއްޓުވުނޭ\nތި ބޯޓު އޮޅުވާލާފަ ރާއްޖޭގެ ރަށަކަށް ވެސް އަތުވެދާނެ. މީހުންތައް ވަގަށް އެތެރެވެދާނެ. އެބަޖެހޭ މަތިންދާ ބޯޓުން ބަލަން\nކޮބާތަ މި ބޯޓު މިހާރު؟ ބައެއް މީހުންނަށް ހީވާ ކަހަލަ މަލިކަކީ ރާއްޖޭގެ ބަޔެކޭ! އެކަމަކު، ތާރީޚީ އެއްވެސް ޤަރީނާ އަކުން ސާބިތު ކުރެވޭކަށް ނެތް ދުވަހަކުވެސް މަލިކު ރާއްޖޭގެ ބަޔެއްގެ ގޮތުގަ އޮތް ކަމެއް!


Huawei p30 pro, varugadha cameraaaieku dhahkaalaiifi\nވަރުގަދަ ކެމެރާއަކާއެކު ވާވޭ ޕީ30 ޕްރޯ ދައްކާލައިިފި\nވާވޭ ޕީ30 ޕްރޯގެ ޕްރޮމޯ ވީޑިއޯ\nވަރުގަދަ ކެމެރާއެއް ހިމެނޭ، ވާވޭ "ޕީ30" ފޯނު ޕެރިހުގައި ރޭ ދައްކާލައި ގިނަ ބަޔަކު ހައިރާން ކޮށްލައިފި އެވެ.\nދުނިޔޭގައި މިހާތަނަށް ފޯނެއްގައި ހިމަނައިގެން އުފެއްދި އެންމެ ވަރުގަދަ ކެމެރާ ހަރުކޮށްފައިވާ ވާވޭ "ޕީ30" ފޯނު ހާއްސަ ކަމަކީ މިފޯނުން ނަގާ ފޮޓޯ 50 ގުނަ އަށް ޒޫމް ކޮށްލި ނަމަވެސް ފޮޓޯ ފަޅައިގެން ނުދިއުމާއި ވީޑިއޯ ރޫޅިގެން ނުދިއުމެވެ.\nމި ފޯނަކީ ސެލްފީ ނަގަން ހާއްސަ ފޯނެއްގެ ގޮތުގައި ވަނީ މަގުބޫލުވެފަ އެވެ. ސަބަބަކީ ފޯނުގެ ކެމެރާތަކުގެ ބާރު ގަދަވުމެވެ. މި ފޯނުގެ ސެލްފީ ކެމެރާގައި 32 މެގަ ޕިކްސްއެލް ހުރެ އެވެ. ސެލްފީ ކެމެރާ އިން ވެސް އިން އެންމެ ފުރިހަމަކޮށް އެޗްޑީ ކޮލިޓީގައި އަނދިރީގައި ފޮޓޯ ނަގާލެވެ އެވެ.\nވާވޭ ޕީ 30 ޕްރޯގެ ހާއްސަ އެހެން ސިފަތަކުގެ ތެރޭގައި އަށް ޖީބީގެ ރެމް ފޯނުގައި ހިމެނުން ހިމެނެ އެވެ. އަދި 127 ޖީބީއާއެކު 512 ޖީބީގެ ސްޓޯރޭޖް ކެޕޭސިޓީ މި ފޯނުގައި ހުރެ އެވެ. އަދި މި ފޯނަކީ ރޭގަނޑުގެ ފޮޓޯ ނަގަން ހާއްސަ ފޯނެވެ. އެއީ މި ފޯނުގެ އަލްޓްރާ ވައިޑް އޭންގަލް 20 މެގަޕިކްސެލްގެ ސަބަބުންނެވެ.\nޗައިނާގެ ވާވޭ ކުންފުނީގެ މި ފޯނަކީ މިހާރު ބާޒާރުގައި ގެންގުޅޭ އެންޑްރޮއިޑް ފޯނުތަކާ އެއް ސައިޒެއްގެ ފޯނެވެ. މި ފޯނު ވެސް އަތަށް ހެޔޮވަރު ވާނެ އެވެ. ފޯނުގެ ޑިސްޕްލޭ ގެ ސައިޒަކީ 6.47 އިންޗި އެވެ. ދެން އޮތީ މި ފޯނުގެ ހާއްސަ އަނެއް ސިފަ އެވެ. އެއީ ބެޓެރި އެވެ. މީގެ ބެޓެރީގައި 4200 އެމްއޭއެޗް ހުރެ އެވެ. މިއީ މިހާތަނަށް އުފެއްދި އެންމެ އަވަހަށް ވަޔަލެސްކޮށް ޗާޖު ކޮށްލެވޭ ފޯނަށް ވާނެ ކަމަށް ރިވިއުތަކުގައިވެ އެވެ. މި ފޯނު 30 މިނެޓު ތެރޭ ވާވޭގެ ސުޕަޗާޖު ވަޔާ ޗާޖި އިން ޗާޖު ކޮށްލެވެ އެވެ.\nދުނިޔޭގެ ބާޒާރުގައި މި ފޯނުގެ 128 ޖީބީގެ ފޯނެއް ވިއްކަނީ 1،128 ޑޮލަރު (ގާތްގަނޑަކަށް 17،393ރ.) އަށެވެ. އަދި 256 ޖީބީ ގެ ފޯނެއްގެ އަގަކީ 1240 ޑޮލަރު (ގާތްގަނޑަކަށް 19،120ރ) އެވެ.\nދުނިޔޭގެ ބާޒާރަށް މި ފޯނު ނެރުނުއިރު ރާއްޖެ އަށް މި ފޯނު އަންނާނީ އަންނ މަހުގެ ކުރީކޮޅެވެ. ވާވޭގެ މި ފޯނު ރާއްޖޭގައި ވިއްކާނީ ނޭޝަނަލް ޑިސްރިބިއުޓަރު މެކްސްކޮމް އިންނެވެ. އެ ކުންފުނިން ދަނީ ވާވޭގެ ގިނަ އުފެއްދުން ތަކެއް ވިއްކަމުންނެވެ.


Majileehu ge kankamah Health Ministry in nuvvannan Nasheed edhi vadaigenfi\nރައީސް ނަޝީދު މިހެން ވިދާޅުވީ، މަޖިލީހުގެ އިޖްތިމާއީ ކޮމިޓީއަށް ފަސް ޑޮކްޓަރަކު ހާޒިރުވެ ހެލްތު މިނިސްޓްރީގެ މަސައްކަތްތަކާ ގުޅޭ ގޮތުން ކަންބޮޑުވުންތަކެއް ފާޅުކުރެއްވުމުން އެ ކަމާ ގުޅޭ ގޮތުން މިނިސްޓްރީން ނޫސް ބަޔާނެއް ނެރެފައި ވަނިކޮށެވެ.\nމަޖިލީހުގެ މިއަދުގެ ޖަލްސާގައި ރައީސް ނަޝީދު ވިދާޅުވީ، ހެލްތު މިނިސްޓްރީން ނެރުނު ބަޔާނުގައި މަޖިލީސް ހިންގަންވާ ގޮތާ ގުޅޭ ކަންކަމާ ގުޅޭ އިބާރާތުން ވާހަކަތަކެއްވާ ކަމަށެވެ. އެއީ ރާއްޖޭގެ ގާނޫނީ ނިޒާމު ގަޑުބަޑުކޮށްލުން ކަމަށް ސިފަ ކުރައްވައި ރައީސް ނަޝީދު ވިދާޅުވީ އެފަދަ ބަޔާންތައް ނުނެރުމަށް އެދި ވަޑައިގަންނަވާ ކަމަށެވެ.\n"އަޅުގަނޑު އެ މިނިސްޓްރީއަށާއި އެ މިނިސްޓްރީގެ މުވައްޒަފުންނަށާއި މިނިސްޓަރަށް [އަބްދުﷲ އަމީން] އަށް ވަރަށް އިހުލާސްތެރިކަމާ އެކު ދަންނަވަން ދިވެހިރާއްޖޭގެ ގާނޫނީ ނިޒާމު ގަނޑުބަނޑު ނުކޮށްލުމަށާއި މަޖިލީހުން ކުރާ ކަންކަމަށް އެ ބާވަތުގެ ނޫސް ބަޔާން ނެރުއްވާއި ބެހި ވަޑައިނުގަތުމަށް،" ރައީސް ނަޝީދު ވިދާޅުވި އެވެ.\nރައީސް ނަޝީދު މިހެން ވިދާޅުވި ނަމަވެސް މިނިސްޓްރީގެ ނޫސް ބަޔާނުގައި މަޖިލީސް ހިންގަން ޖެހޭނީ ވަކި ގޮތަކަށް ކަމަށް ނުވަތަ މަޖިލީހުގެ މަސައްކަތްތަކާ ގުޅޭ ގޮތުން އެއްވެސް އެއްޗެއް ބުނެފައެއް ނުވެ އެވެ. ހަމައެކަނި އޮތީ މަޖިލީހުގެ ކޮމިޓީގައި ޑޮކްޓަރުންތަކެއް ދެއްކި ވާހަކަތަކަށް ރައްދެއް ދީފަ އެވެ.\nއެ ބަޔާނުގައި ވަނީ ސިއްހީ ހިދުމަތްތަކަށް ބޭނުންވާ ގައިޑްލައިންތައް ހަދަނީ ބައިނަލް އަގުވާމީ މިންގަނޑުތަކަށް ބިނާކޮށް ހޯދާ އާ ހޯދުންތަކާ އަދާހަމަކޮށްގެން ކަމަށާއި ފަންނީ މާހިރުންނާއި ތަޖުރިބާކާރުންގެ ލަފާގެ މަތިން ކަމަށެވެ. އަދި ސިއްހީ ދާއިރާ ދަނީ ކުރިއަރަމުން ކަމަށާއި އަތޮޅުތަކުގެ ސިއްހީ ނިޒާމު ވެސް ހަރުދަނާ ކުރަމުން ދެވޭ ކަމަށެވެ.\nސިއްހީ ދާއިރާގައި މަސައްކަތް ކުރާ އެ ފަސް ޑޮކްޓަރުން އެންމެ ފުރަތަމަ ބައްދަލު ކުރީ ރައީސް ނަޝީދާ އެވެ. ޑޮކްޓަރުންގެ ކަންބޮޑުވުންތައް އެމަނިކުފާނާ ހިއްސާ ކުރެއްވުމުން، ނަޝީދު ވަނީ މަޖިލީހުގެ އިޖުތިމާއީ ކޮމިޓީގެ މެންބަރުންނާ ބައްދަލު ކުރައްވައިފަ އެވެ.\nކޮމިޓީގެ މެންބަރުންނާ ނަޝީދު ބައްދަލު ކުރެއްވި ފަހުން، ކޮމިޓީން ބައްދަލުވުމެއް ވެސް ބޭއްވި އެވެ. އެ ބައްދަލުވުމުގައި ކޮވިޑް ކޮންޓްރޯލް ކުރުމުގެ މަސައްކަތަށް އެކުލަވާލާފައިވާ ހެލްތު އެމަޖެންސީ އޮޕަރޭޝަން ސެންޓަރު (އެޗްއީއޯސީ) އާއި ނަޝީދާ ބައްދަލު ކުރި ޑޮކްޓަރުންނާ ބައްދަލު ކުރަން ކޮމިޓީން ނިންމި އެވެ.\nއޭގެ ފަހުން މިދިޔަ ހޮނިހިރު ދުވަހު އެ ޑޮކްޓަރުން ކޮމިޓީއަށް ހާޒިރުވި އެވެ. އެ ޑޮކްޓަރުން ވަނީ ސަރުކާރުގައި އޮންނަން ޖެހޭ ސިއްހީ ބައެއް އިސް މަގާމުތަކަށް އަދިވެސް ބޭފުޅުން ހަމަޖައްސާފައިނުވުމާއި ސިއްހީ ދާއިރާގައި އަދިވެސް ފާހަގަކުރެވޭ ކޮންބޮޑުވުންތަކެއް ހިއްސާކޮށްފަ އެވެ. މިނިސްޓްރީއަށް ބޮޑެތި ތުހުމަތުތަކެއް ވެސް ކުރި އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް މިނިސްޓްރީ އޮފް ހެލްތު + ހެލްތް މިނިސްޓަރު އަބްދުﷲ އަމީން ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު


Maldivian in Hanimaadhoo - Kochin dhathuru thah fashaifi\nމޯލްޑިވިއަން އިން ހަނިމާދޫ- ކޮޗިން ދަތުރު ފަށައިފި\nރާއްޖޭގެ ގައުމީ އެއާލައިން، މޯލްޑިވިއަން އިން ހަނިމާދޫ އިން އިންޑިއާގެ ކޮޗިންއަށް ދަތުރުތައް ފަށައިފި އެވެ.\nހަނިމާދޫ އިންޓަނޭޝަނަލް އެއާޕޯޓުގައި މިއަދު ބޭއްވި ރަސްމިއްޔާތުގައި ކޮޗިންއަށް ދަތުރު ފައްޓަވައި ދެއްވީ ސިވިލް އޭވިއޭޝަން އޮތޯރިޓީގެ ޗީފް އެގްޒެކެޓިވް އޮފިސަރު ހުސެއިން ޖަލީލެވެ. މި ރަސްމިއްޔާތުގައި މޯލްޑިވިއަންގެ މެނޭޖިން ޑިރެކްޓަރު މުހައްމަދު ރިޒްވީގެ އިތުރުން ކަސްޓަމްސް އާއި އިމިގްރޭޝަންގެ އިސްވެރިން ބައިވެރިވަޑައިގަތެވެ.\nމި ރަސްމިއްޔާތުގައި މޯލްޑިވިއަންގެ އެމްޑީ ރިޒްވީ ވިދާޅުވީ މި ދަތުރުތަކުގެ ސަބަބުން ހަނިމާދޫ އާއި މި ސަރަހައްދަށް އާ ފުރުސަތުތަކެއް ފަހި ވެގެންދާނެ ކަމަށެވެ. ހާއްސަކޮށް މި ދަތުރުތަކާއެކު މި ސަރަހައްދުގެ ޓޫރިޒަމް ފުޅާވާން އިތުރު ދޮރެއް ހުޅުވިގެންދާނެ ކަމަށް އޭނާ ވިދާޅުވި އެވެ.\nމޯލްޑިވިއަން އިން ދަތުރު ފެށި ކޮޗިން އާއި ދިވެހިންގެ ގިނަ ބަޔަކު ބޭސް ފަރުވާއަށް ދާ ސިޓީ އެކެވެ. ހާއްސަކޮށް ކެންސަރު ފަދަ ބޮޑެތި ބަލިތަކަށް ދިވެހިންގެ ގިނަ ބަޔަކު މި ސިޓީއަށް ކޮންމެ އަހަރަކު ވެސް ދެ އެވެ. އާސަންދަ ސްކީމުގައި ހިމެނޭ ގިނަ ހޮސްޕިޓަލްތަކެއް ހުރި ކޮޗިން ވެފައިވަނީ ދިވެހިން އެންމެ ގިނައިން ފަރުވާއަށްދާ އިންޑިއާގެ ދެވަނަ ސިޓީ އަށެވެ. ކޮޗިންއަށް މޯލްޑިވިއަން އިން ހަފުތާއަކު ދެ ފްލައިޓް ބާއްވާނެއެވެ. މި ފްލައިޓަށް އެ ކުންފުނިން ޓިކެޓު ވިއްކަނީ ހަނިމާދޫއިން 190 ޑޮލަރަށެވެ. އަދި މާލެއިން ޓިކެޓު ވިއްކަނީ 150 ޑޮލަރަށެވެ.\nގައުމީ އެއާލައިން އިން މިހާރު އިންޑިއާގެ ޓްރިވެންޑްރަމްގެ އިތުރުން ޗެންނާއީއަށްވެސް ދަތުރު ކުރެ އެވެ. މީގެ އިތުރުން ޗައިނާގެ ގިނަ އަދަދެއްގެ ސިޓީތަކާއި ތައިލެންޑުގެ ބެންކޮކް އަދި ބަންގްލަދޭޝްގެ ވެރިރަށް ޑާކާއަށްވެސް ދަތުރު ކުރެ އެވެ.\nމޯލްޑިވިއަން ހަނިމާދޫން ކޮޗިންއަށް މިއަދު ދަތުރު ފަށާނެ


ކަރަންޓުގެ ޚިދުމަތުގެ 70 އަހަރު ފާހަގަކުރުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\nކަރަންޓުގެ ޚިދުމަތުގެ 70 އަހަރު ފާހަގަކުރުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n3 މާރިޗު 2020، ރިފަރެންސް: SA/RIMS/2020/9\nاللهُ سُبْحَانَهُ وَتَعَالَى އަށް ޙަމްދާއި ޝުކުރު ދަންނަވަން. މި އުންމަތުގެ މާތް ނަބިއްޔާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَ އަށް ޞަލަވާތާއި ސަލާމް ލެއްވުން އެދި ދުޢާކުރަން. މި ޞަލަވާތާއި ސަލާމުގައި އެކަލޭގެފާނުގެ އާލު އަޞްޙާބުން ޝާމިލުކުރަން.\nސްޓެލްކޯގެ މެނޭޖިންގ ޑިރެކްޓަރ ޙަސަން މުޣުނީ، ދައުލަތުގެ ވަޒީރުން، ރައްޔިތުންގެ މަޖިލީހުގެ ޢިއްޒަތްތެރި މެންބަރުން، ހާޒިރުވެވަޑައިގެން ތިއްބެވި އެންމެހައި ބޭފުޅުން؛\nރާއްޖޭގައި ކަރަންޓުގެ ޚިދުމަތް ރަސްމީކޮށް ފެށިތާ 70 އަހަރު ފުރުމުގެ މުނާސަބަތުގައި، ސްޓެލްކޯގެ މެނޭޖިންގ ޑިރެކްޓަރ، ޙަސަން މުޣުނީއަށާއި، އެ ކުންފުނީގެ އިސް ވެރިންނަށާއި، ހުރިހާ މުވައްޒަފުންނަށް ތަހުނިޔާ ދަންނަވަން. އަދި މި ޚިދުމަތުގެ އެންމެ މުހިންމު ޙިއްޞާދާރުން ކަމަށްވާ ރާއްޖޭގެ ލޮބުވެތި ރައްޔިތުންނަށްވެސް މަރުޙަބާ ދަންނަވައި ހެޔޮއެދުންތައް ފޮނުވަން.\nމިހާ ދިގު މުއްދަތެއް ވަންދެން، އަސާސީ ޚިދުމަތެއް ފޯރުކޮށްދިނުމަކީ ވަރަށް ބުރަ އަދި ގޮންޖެހުންތައް ބޮޑު ކަމެއް. މިހާ ހިސާބަށް މި ޚިދުމަތް ތަރައްޤީވެގެން އައީވެސް، ވަރަށް ގިނަ ބައެއްގެ ވަރަށް ގިނަ، ބުރަ މަސައްކަތްތަކެއްގެ ސަބަބުން. މީގެ އިރުކޮޅެއް ކުރިން އަގު ވަޒަންކުރެވިގެން އެދިޔައީ، އެފަދަ ބައެއް ބޭފުޅުން ކުރެއްވި ވަރަށް މުހިންމު ޚިދުމަތްތަކެއް.\nއެހެންކަމުން، ސްޓެލްކޯއަށް ނުވަތަ އިންޖީނުގެއަށް ވަރަށް ދިގު މުއްދަތެއްގައި ޚިދުމަތް ކުރައްވައިގެން، ލައިފްޓައިމް އެޗީވްމެންޓް އެވޯޑް ޙާޞިލް ކުރެއްވި، ނިޝާން ޢިއްޒުއްދީނުގެ ޢިއްޒަތުގެ ވެރިޔާ އަޙްމަދު އާދަމަށާއި، ޢަބްދުއްޝަކޫރަށް އަދި މުޙައްމަދު ރަޝީދަށް، އަޅުގަނޑުގެ ހިތުގެ އިޚްލާޞްތެރިކަމާއެކު ވަރަށް ހޫނު މަރުޙަބާއެއް ދަންނަވަން.\nއަދި އެކި މުއްދަތުގައި ސްޓެލްކޯގައި ޚިދުމަތް ކުރައްވައިގެން، އެވޯޑް ޙާޞިލް ކުރެއްވި ހުރިހާ ބޭފުޅުންނަށްވެސް ތަހުނިޔާ ދަންނަވަން. ތިޔަބޭފުޅުން ކޮށްދެއްވާފައިވާ، އަދި މިހާރުވެސް ކޮށްދެއްވަމުން ގެންދަވާ ޚިދުމަތްތައް، ދިވެހި ރައްޔިތުން ހެޔޮ ހިތުން ގަބޫލުކުރާނެ. އަދި ބަލައިގަންނާނެ.\n1949 ވަނަ އަހަރު، ދައުލަތުގެ ފަރާތުން މާލެއަށް ކަރަންޓުގެ ޚިދުމަތް ތަޢާރަފްކުރީއްސުރެ، މިއަދާ ހަމައަށްވެސް ސަރުކާރުގެ ސިޔާސަތަކީ، ރައްޔިތުންނަށް ބުރަޔަކަށް ނުވާނެގޮތަށް، އަސާސީ ޚިދުމަތެއްގެ ގޮތުގައި ކަރަންޓުގެ ޚިދުމަތް ދިނުން. އަޅުގަނޑުމެންގެ އަމާޒަކީވެސް ކަރަންޓުގެ ޚިދުމަތް ހޯދުމަށްޓަކައި، ރައްޔިތުން ކުރަންޖެހޭ ހޭދަ ކުޑަކޮށްދިނުން.\nއެހެން ނަމަވެސް، މިކަމުގައި ފަރުދީ ޒިންމާވެސް ވަރަށް ބޮޑު. ޚާއްޞަކޮށް، ކޮންމެ އަހަރެއްގެ މި ދުވަސްވަރަކީ، ހޫނު ގަދަވުމުގެ ސަބަބުން، ކަރަންޓު ބޭނުންކުރާ މިންވަރު އިތުރުވެ، ކަރަންޓު ބިލު ބޮޑުވާ ދުވަސްކޮޅެއް. އޭގެ ސަބަބުން، ކަރަންޓުގެ ޚިދުމަތް މެދުކެނޑުމުގެ މައްސަލަތައްވެސް ބައެއްފަހަރު ދިމާވޭ.\nސްޓެލްކޯއިން މިހާރު ހިންގާ 35 އިންޖީނުގެއިން ކަރަންޓުގެ ޚިދުމަތް ދިނުމަށް، މަހެއްގެ މައްޗަށް 12 މިލިއަން ލީޓަރުގެ ޑީސަލް ބޭނުންވޭ. އެއީ މަހަކު ގާތްގަނޑަކަށް 92 މިލިއަން ރުފިޔާ. އަދި ކޮންމެ އަހަރެއްގެ ހޫނު ދުވަސްވަރަށް، ކަރަންޓް ބޭނުންކުރާ މިންވަރު އިތުރުވުމުން، އިންޖީނުތައް ހިންގަން ބޭނުންވާ ޑީސަލާއި، ޑީސަލަށް ކުރާ ހޭދަ9ޕަސެންޓް އިތުރުވެގެންދޭ.\nއެހެންކަމުން، ކަރަންޓް އިސްރާފުވާ މިންވަރު ކުޑަކުރުމަށް، ޚާއްޞަ ފިޔަވަޅުތަކެއް އެޅުމަށް، ހުރިހާ ބޭފުޅުންވެސް ސަމާލުކަން ދެއްވުމަކީ ވަރަށް މުހިންމު ކަމެއް. އެގޮތުން ކުރަންޖެހޭ ކަންކަން، ސްޓެލްކޯގެ ފަރާތުން ޢާންމު ރައްޔިތުންގެ ސަމާލުކަމަށް އަބަދުވެސް ގެންނަވާ. އެކަންކަން އެގޮތުގައި ކުރެއްވުމަކީ ވަރަށް ބޭނުންތެރި ކަމެއް.\nއަޅުގަނޑުމެން ދައުލަތް ހިންގުމާ ޙަވާލުވިއިރު، ކަރަންޓުގެ ޚިދުމަތަށް އަގު ނެގުމުގައިވެސް، މާލެއާއި އެހެން ރަށްރަށާ ދެމެދު ވަރަށް ބޮޑު ތަފާތުތަކެއް ހުރި. އެ ތަފާތުތައް ނައްތާލައި، ރާއްޖޭގެ ހުރިހާ ގޭބިސީތަކުން ކަރަންޓަށް ނަގާ އަގު، މިދިޔަ އަހަރު އަޅުގަނޑުމެން ވާނީ އެއްހަމަކޮށްފައި. އަދި އަތޮޅުތަކުގެ ވިޔަފާރިތަކުން ކަރަންޓަށް ނަގާ އަގުވެސް ވާނީ އެއްހަމަކޮށްފައި.\nއޭގެ އިތުރުން، މި ސަރުކާރުން އިސްކަން ދޭ އަނެއް ކަމަކީ، ކަރަންޓުގެ ޚިދުމަތް ދިނުމުގައި، ތިމާވެށްޓަށް ލިބިދާނެ ގެއްލުންތައް ކުޑަކުރެވޭނެ ގޮތްތަކަށް އިސްކަން ދިނުން. އާދެ! ތިމާވެށްޓާ ރަޙްމަތްތެރި ގޮތަށް ކަރަންޓުގެ ޚިދުމަތް ދިނުން. ތިމާވެށީގެ މައްސަލައަކީ، ރާއްޖޭގައި ކަރަންޓުގެ ޚިދުމަތް ތަޢާރަފްވެގެން އައިއިރު، އޮތް މައްސަލައެއް ނޫން.\nނަމަވެސް މިއަދު ތަރައްޤީގެ މަގުގައި، އެންމެ ފިޔަވަޅެއް އެޅިޔަސް، އެކަމުގެ ސަބަބުން ތިމާވެށްޓަށް ލިބިދާނެ ގެއްލުމަކާމެދު ފުންކޮށް ވިސްނަންޖެހޭ. އަޅުގަނޑުމެންގެ އަސާސީ ބޭނުމެއް ފުއްދިކަމުގައިވިޔަސް، ވަށައިގެންވާ މާޙައުލަށް ކުރާނެ އަސަރުތަކާމެދު، ވަރަށް ބޮޑަށް ވިސްނާފައި ނޫނީ އެކަމެއް ކުރެވޭކަށް ނެތް.\nކަރަންޓުގެ ޚިދުމަތާއި ތިމާވެށްޓާ ގުޅިގެން ދަނީ، ކަރަންޓު އުފެއްދުމުގައި ޖަނަރޭޓަރު ހިންގަން ޖެހެނީ ތެޔޮ އަޅައިގެން ކަމަށްވާތީ. ޖަރަނޭޓަރުތަކާއި އިންޖީނުތަކުން ބޭރުކުރާ ދުމުގެ ސަބަބުން، ދުނިޔޭގެ ހޫނުމިން މައްޗަށްގޮސް، ދުނިޔޭގެ މޫސުމަށް ބޮޑެތި ބަދަލުތަކެއް އެބަ އާދޭ.\nއެފަދަ ބަދަލުތަކުގެ ގެއްލުން، މި އަހަރު އަޅުގަނޑުމެންނަށް ވަރަށް ބޮޑަށް އެބަ ތަޖުރިބާ ކުރެވޭ. މި އަހަރުގެ އިރުވައި މޫސުމުގައި، ރަށްރަށަށް އުދަ އަރައި، ގޮނޑުދޮށްތައް ގިރަމުން އެދަނީ، މިދިޔަ އަހަރުތަކުގައި އެކަން ކުރިމަތިނުވާހާ ބޮޑަށް. އެހެންވީމާ، ތިމާވެށި ޙިމާޔަތްކުރުމަށް ކުރެވެން ހުރި ކަންކަމަށް އަޅުގަނޑުމެން ސަމާލުކަން ދޭންޖެހޭ.\nކަރަންޓުގެ ޚިދުމަތް ދިނުމުގައިވެސް، ސަރުކާރުން މިހާރު އިސްކަން ދީފައިވަނީ، ކަރަންޓު އުފެއްދުމަށްޓަކައި ޑީސަލް އަންދަންޖެހޭ މިންވަރު މަދުކުރުމަށް. އެކަން ކުރެވެން އޮތީ، އިޢާދަކުރަނިވި ހަކަތައިން ކަރަންޓު އުފައްދާ މިންވަރު އިތުރުކޮށްގެން. ރާއްޖޭގައި މިހާތަނަށް ބޭނުންކުރާ އިޢާދަކުރަނިވި ހަކަތައަކަށް މިއޮތީ، އަވިން އުފައްދާ ހަކަތަ އެކަނި.\nއިޢާދަކުރަނިވި ހަކަތައިން ކަރަންޓު އުފެއްދުން އިތުރުކުރުމަށްޓަކައި، ސަރުކާރުން މިހާރު މިގެންދަނީ، އަވިން ކަރަންޓް އުފައްދާ ނިޒާމުތައް، މާލެއާއި އެހެން ރަށްރަށުގައި އިތުރުކުރަމުން. މިދިޔަ އަހަރުގެ ތެރޭގައިވެސް، އަވިން ކަރަންޓް އުފައްދާ ނިޒާމުތައް، 40 ރަށެއްގައި ޤާއިމުކުރެވިއްޖެ. އެ ނިޒާމުތަކުން 5.2 މެގަވޮޓްގެ ކަރަންޓް އުފެއްދޭނެ.\nމިނިޒާމުތައް ޤާއިމުކުރުމުން، ރާއްޖޭގެ ކަރަންޓް ވިއުގައިގެ ތެރޭގައި، އިޢާދަކުރަނިވި ހަކަތަ ހިމެނޭ މިންވަރު ވަނީ، 21.5 މެގަވޮޓަށް އިތުރުކުރެވިފައި. އާދެ، މިހާރު މުޅި ރާއްޖޭގައި ބޭނުންކުރާ ކަރަންޓުގެ، 7.5 އިންސައްތައަކީ އަވިން އުފައްދާ ކަރަންޓް. އިތުރު 51 މެގަވޮޓްގެ ކަރަންޓް އުފެއްދުމަށް، އިތުރު ރަށްރަށުގައި މި އަހަރުގެ ތެރޭގައި ސޯލާ ޕެނަލްތައް ހަރުކުރެވޭނެ.\nސްޓެލްކޯގެ ޚިދުމަތަށް ބަލާއިރު، މި ކުންފުނިން ރާއްޖޭގެ 35 ރަށެއްގައި މިހާރު ކަރަންޓުގެ ޚިދުމަތް އެބަދޭ. އެއީ ގާތްގަނޑަކަށް 182 މެގަވޮޓްގެ ކަރަންޓް. އޭގެ ތެރެއިން، 3.14 މެގަވޮޓަކީ އިޢާދަކުރަނިވި ހަކަތައިން އުފައްދާ ކަރަންޓް.\nއަވިން އުފައްދާ ކޮންމެ 3.3 ކިލޯވޮޓްއަވަރ ޔުނިޓަކުން، ޑީސަލް ލީޓަރެއް އެބަ ސަލާމަތްކުރެވޭ. ސްޓެލްކޯގެ ކަރަންޓް ވިއުގައިގެ ތެރޭގައި މިހާރު، 3.14 މެގަވޮޓްގެ ސޯލާ ހަރުކުރެވިފައިވާތީ، އެވްރެޖްކޮށް، ދުވާލަކަށް 3800 ލީޓަރުގެ ޑީސަލް ސަލާމަތްކުރެވޭ.\nއެ ނިސްބަތުން ބަލާނަމަ، މަހެއްގެ މައްޗަށް އެވްރެޖްކޮށް 1.2 މިލިއަން ރުފިޔާ ސަލާމަތްކުރެވޭ. އިޢާދަކުރަނިވި ހަކަތަ އުފައްދާ ހަމައެކަނި ވަސީލަތަކީ އިރުގެ އަތްވެއް ނޫން. ބައެއް ޤައުމުތަކުގައި މިހާރުވެސް ވައިންނާއި އޮއިވަރުންވެސް ކަރަންޓް އެބަ އުފައްދާ. ރާއްޖޭގައި އެ ވަސީލަތްތަކުން ކަރަންޓް އުފެއްދުމުގެ ފުރުޞަތު އޮތީ ކިހާވަރަކަށްތޯ ބެލުމަކީ، އިޢާދަކުރަނިވި ހަކަތައަށް އިސްކަންދޭން ވިސްނާއިރު، މުހިންމު ކަމެއް ކަމަށް އަޅުގަނޑު ދެކެން.\nއިޢާދަކުރަނިވި ހަކަތައިން ކަރަންޓް އުފެއްދުމުގެ، ފަސް އަހަރުގެ ޕްލޭނެއް ސްޓެލްކޯއިން މިހާރު ވަނީ އެކުލަވައިލާފައި. އެ ޕްލޭން ފުރިހަމަވެގެންދާއިރު، ކަރަންޓް އުފެއްދުމަށް ޑީސަލް ބޭނުންކުރާ މިންވަރު ވަރަށް ބޮޑަށް ކުޑަކުރެވިގެންދާނެ. އޭރުން ތަރައްޤީގެ އެހެން މަޝްރޫޢުތަކަށް ހޭދަކުރާނެ ފައިސާވެސް އިތުރުވެގެންދާނެ.\nމިހާރު ވަރަށް ގިނަ ޤައުމުތައް އެދަނީ އިޢާދަކުރަނިވި ހަކަތައަށް ހިޖުރަކުރަމުން. ކޮންމެ ޤައުމަކުންވެސް މަސައްކަތް ކުރަނީ، ކަރަންޓް އުފެއްދުމަށް ތެޔޮ އަންދަންޖެހޭ މިންވަރު މަދުކުރުމަށް. މިކަމުގައި ކޮންމެ ޤައުމެއްގެވެސް އޮތީ އެންމެ ބޭނުމެއް. އެއީ، ޖައްވަށް ދޫކުރާ ވިހަ ގޭހުގެ މިންވަރު މަދުކޮށް، ދުނިޔޭގެ ތިމާވެށްޓަށް ލިބޭ ގެއްލުން ކުޑަކުރުން.\nއަޅުގަނޑަށް އެނގިފައި އޮތްގޮތުންވިއްޔާ، ކުރިއަށް މި އޮތް އަހަރުތަކުގައި ސްޓެލްކޯގެ ޚިދުމަތްތައް ފުޅާވެގެންދާއިރު، އެންމެ ބޮޑު ސަމާލުކަމެއް ދޭނީ، އިޢާދަކުރަނިވި ހަކަތަ ބޭނުންކުރާ މިންވަރު އިތުރުކުރުމަށް. އެގޮތުން، ގްރޭޓަރ މާލޭ ސަރަޙައްދުގައި، ސޯލާ ސެންޓަރެއް ޤާއިމުކޮށް، ގިނަ ބަޔަކަށް ހެޔޮ އަގުގައި ކަރަންޓުގެ ޚިދުމަތް ފޯރުކޮށްދޭން ވަނީ ރާވާފައި.\nމި ހުރިހާ ކަމެއްވެސް މިކުރަނީ ހަމަ އެންމެ ބޭނުމެއްގައި. އެއީ، ތިމާވެށްޓަށް ލިބޭ ގެއްލުން ކުޑަކުރުމަށް. މިކަމުގައި ރާއްޖޭގެ ފެންވަރުގައި ކުރެވިދާނެ ކިތަންމެ ކަމެއް އެބަހުރި. ސްޓެލްކޯއިން މިރޭ އިފްތިތާޙުކުރި "ފެހި ދިރިއުޅުން" މަޝްރޫޢަކީ، އަޅުގަނޑު ޤަބޫލުކުރާގޮތުގައި، އެފަދަ ކިތަންމެ ކަމެއް ހިމެނޭ، ވަރަށް މުހިންމު މަޝްރޫޢެއް.\nފެހި ދިރިއުޅުމުގެ އަސާސަކީ، އެއްފަހަރު ބޭނުންކޮށްފައި އުކާލާ ޒާތުގެ ޕްލާސްޓިކަށް ނޫނެކޭ ބުނުން. އޭގެ ބަދަލުގައި ބިއްލޫރިފުޅި އާއި، މަޢުދަނީ ފުޅި ބޭނުންކުރަން ފެށުން. އަދި ގިނަ ދުވަހު ބޭނުންކުރެވޭ ޒާތުގެ ފޮތި ކޮތަޅާއި، ކަރުދާސް ކޮތަޅު ބޭނުންކުރަން ފެށުން.\nއަޅުގަނޑު ޤަބޫލުކުރާގޮތުގައި މިއީ، ހަމައެކަނި އޮފީސްތަކާއި، ކުންފުނިތަކާއި، ސްކޫލް މާޙައުލުގައި އާލާކުރަންވީ އާދަތަކެއް ނޫން. އަޅުގަނޑުމެންގެ ކޮންމެ ގޭބިސީއެއްގައިވެސް، މި މަގަށް ކަންކަން ބަދަލުކުރުމުގެ ވަގުތު މިއޮތީ ޖެހިފައި. ތިޔަބޭފުޅުންގެ އަމާޒަކަށް ދެން ހައްދަވަންވީ، ތިޔަބޭފުޅުން ދިރިއުޅުއްވާ ގެވެސް، ފެހި ދިރިއުޅުމަކަށް ބަދަލުކުރެއްވުން.\nޕްލާސްޓިކްގެ ނުރައްކަލުން އަޅުގަނޑުމެންގެ ވެށި ރައްކާތެރިކުރެވޭނީ، ޕްލާސްޓިކް ބޭނުންކުރުން ހުއްޓާލައިގެން. އަޅުގަނޑުމެންގެ ކަނޑުތަކަށާއި ފަރުތަކަށް ޕްލާސްޓިކް ކޮތަޅާއި، ޕްލާސްޓިކް ފުޅި އެޅުން ހުއްޓޭނީ، އަޅުގަނޑުމެންގެ ދިރިއުޅުމުން ޕްލާސްޓިކް ބޭރުކޮށްގެން.\nސަރުކާރުން މިހާރު ނިންމާފައިވަނީ، ރާއްޖެއަކީ އެއްފަހަރު ބޭނުންކޮށްފައި އުކާލާ ޒާތުގެ ޕްލާސްޓިކް ބޭނުންނުކުރާ ޤައުމެއްގެ ގޮތުގައި، 2023 ވަނަ އަހަރުގެ ތެރޭގައި ކަނޑައެޅުމަށް. އެ އަމާޒަށް ވާސިލުވުމަށްޓަކައި، ޤާނޫނީ ގޮތުންނާއި، އިދާރީގޮތުން ކުރަންޖެހޭ ކަންކަން، އަދި ރައްޔިތުންގެ މަޝްވަރާއާ އެކުގައި، ސަރުކާރުގެ ކަމާގުޅޭ އިދާރާތަކުން މިހާރު އެ އަންނަނީ ހަމަޖައްސަމުން.\nއަޅުގަނޑުގެ ދުޢާއަކީ، ރާއްޖޭގެ ރައްޔިތުންނަށް އުފާވެރި ފާގަތި ކުރިމަގެއް ހޯދައިދިނުމަށް، ސަރުކާރާއި ރައްޔިތުން ގުޅިގެން ކުރަމުންދާ މަސައްކަތުގައި މާތް ﷲ ބަރަކާތް ލެއްވުން. ރާއްޖޭގެ ތިމާވެށްޓަށް ގެއްލުން ނުވާނޭގޮތަށް، ތަރައްޤީގެ މަޝްރޫޢުތައް ހިންގުމުގެ ހެޔޮ ތައުފީޤު ދެއްވުން އެދި، اللهُ سُبْحَانَهُ وَتَعَالَىގެ ޙަޟްރަތުގައި ދުޢާ ދަންނަވަން.


Covid-19: Argentina In Record Adhadhakah Meehun Fassi Vehje - Vaguthu\nރާއްޖޭގައި ކޮވިޑް ޓެސްޓް ކުރުން އިންތިހާއަށް ދަށަށް، ސަބަބެއް ނޭނގޭ! -7ގަޑިއިރު ކުރިން\nކޮވިޑް-19: އާޖެންޓީނާ އިން ރެކޯޑް އަދަދަކަށް މީހުން ފައްސިވެއްޖެ\n6 މަސް ކުރިން ( އޮކްޓޯބަރ 1, 2020 )\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އަށް އާޖެންޓީނާއިން ފައްސިވީ މީހުންގެ އަދަދު ރެކޯޑް މިންވަރަކަށް އިތުރުވެއްޖެ އެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، އާޖެންޓީނާއިން އިއްޔެ އެކަނިވެސް އިތުރު 14,392 މީހަކު ފައްސިވެފައި ވެއެވެ. މިއީ އެއްދުވަހެއްގައި އެޤައުމުން އެންމެ ގިނަ ބަޔަކަށް ބަލި ޖެހުނު ފަހަރެވެ.\nއިތުރު އެތައް ހާސް ބަޔަކު ފައްސިވުމާއެކު އާޖެންޓީނާއިން ކޮވިޑް-19 ޖެހުނު މީހުންގެ ޖުމްލަ އަދަދު މިހާރު ވަނީ 751,001 އަށް އަރާފައެވެ. އެޤައުމަކީ މިހާރު ދުނިޔެއިން އަށްވަނައަށް އެންމެ ގިނަ ބަޔަކު ފައްސިވީ ޤައުމެވެ.\nކޮވިޑް-19 ގެ ބަލިމަޑުކަމުގައި އާޖެންޓީނާގެ ހާލަތު ދުވަހެއް ދުވަހަކަށް ގޯސްވަމުން އަންނައިރު، އެޤައުމުން މި ބަލީގައި މަރުވާ މީހުންގެ އަދަދަށްވެސް ހިފެހެއްޓުމެއް ނާދެއެވެ. މިގޮތުން މިދިޔަ 24 ގަޑިއިރު ތެރޭގައި ވެސް އިތުރު 418 މީހަކު ހިމެނޭހެން އެޤައުމުން ޖުމްލަ 16,937 މީހަކު ވަނީ މަރުވެފައެވެ.\nއާޖެންޓީނާއިން މިހާތަނަށް ބަލިން ރަނގަޅުވެފައި ވަނީ 594,645 މީހުންނެވެ. އަދި މިހާރު އެޤައުމުން މި ބައްޔަށް ފަރުވާދެމުންދާ 139,419 މީހުންގެ ތެރެއިން 3,792 މީހަކަށް ފަރުވާދެމުން ދަނީ ސީރިއަސް ހާލުގައި ކަމަށް އިދާރާތަކުން ބުނެއެވެ.\nއާޖެންޓީނާއަކީ ދުނިޔެއިން ފަސްވަނައަށް އެންމެ ގިނަ ބަޔަކަށް ސީރިއަސް ހާލުގައި ފަރުވާދެމުންދާ ޤައުމުވެސް މެއެވެ. އެހެންކަމުން ކުރިޔަށް އޮތް ދުވަސްތަކުގައި އެޤައުމުން ކޮވިޑް ޖެހިގެން މަރުވާ މީހުންގެ އަދަދު އިތުރުވެގެން ދިޔުމުގެ ނުރައްކާ އެބައޮތެވެ.\n45 މިލިއަން މީހުންގެ އާބާދީއެއް އޮންނަ އާޖެންޓީނާ އިން އެންމެ ފުރަތަމަ ކޮވިޑް-19 ގެ ވޭދަނައެއް ފެންމަތިވެފައި ވަނީ މިދިޔަ މާރިޗު މަހުގެ ތިން ވަނަ ދުވަހުއެވެ. އެޤައުމުން ބަލި ފެނުނު ފަހުން، ބަލި ފެތުރޭ މިންވަރަށް އެއްވެސް ހިފެހެއްޓުމެއް ނައިސް، ހާލަތު އަންނަނީ އިތުރަށް ގޯސް ވަމުންނެވެ.


މަސްވެރިކަމުގެ ހަރަކާތުގައި ބިދޭސީން ގެންގުޅުމާއި ބެހޭ\nދިވެހިރާއްޖޭގެ މަސްވެރިކަމާއި ބެހޭ ގާނޫނު (ގާނޫނު ނަންބަރ: 87/5)ގެ ދަށުން ދިވެހިރާއްޖޭގެ އިޤުތިޞާދީ ސަރަޙައްދުގެ ތެރޭގައި އާންމުކޮށް ދިވެހިން މަސްވެރިކަން ކުރާ ހިސާބުގައި ފަޅުވެރިންގެ ގޮތުގައި ނުވަތަ އެހެންގޮތަކަށް ނަމަވެސް ބިދޭސީންނާއި ގުޅިގެން ބިދޭސީން ހިމެނޭގޮތަށް ނުވަތަ ބިދޭސީން ބައިވެރިކޮށްގެން އެއްވެސް ބާވަތެއްގެ މަސްވެރިކަން ކުރުމަކީ މަނާކަމެއް ކަމުގައިވާތީ، މި ރަށުގައި މަސްދޯނިފަހަރު ދުއްވާ އެއްވެސް ފަރާތަކުން މިއަދުން ފެށިގެން ބިދޭސީން މަހަށް ނުގެންދިއުމަށް ނަޞީޙަތްތެރިވެ އާންމުކޮށް އަންގައި އިއުލާން ކުރަމެވެ.\nމިއީ، މަސްވެރިކަމާއި ބެހޭ ގާނޫނުގެ5ވަނަ މާއްދާއިން މަނާކޮށް އެގާނޫނުގެ 13 ވަނަ މާއްދާގައި އަދަބު ކަނޑައެޅިފައިވާ ކުށެއްކަމުގައި ދެންނެވީމެވެ.\nވީމާ، މިއާއި ޚިލާފަށް އަމަލުކުރާ ފަރާތްތަކާއިމެދު ޤާނޫނާއި އެއްގޮތަށް ޖޫރިމާނާކޮށް އެ ޢަމަލު ހިންގި ފަރާތަކާއިމެދު ޤާނޫނީ ގޮތުން އަޅަންޖެހޭ ފިޔަވަޅު އަޅަމުން ގެންދާނެ ކަމުގައި އާންމުކޮށް އަންގައި އިއުލާން ކުރީމެވެ.\nމިހެންވެ، އާންމުކޮށް އަންގާ އިއުލާން ކުރީމެވެ.\n15 ޝައްވާލް 1438\n09 ޖުލައި 2017\nޕަބްލިޝްކުރި ތާރީޚު: 09 ޖުލައި 2017


ބޯޑަރ މައިލްސްގެ ބްރޭންޑް އެންބެސެޑަރ ރާއްޖެ އަތުވެއްޖެ ބޯޑަރ މައިލްސްގެ ބްރޭންޑް އެންބެސެޑަރ ރާއްޖެ އަތުވެއްޖެ\nމޯލްޑިވްސް ބޯޑަރ މައިލްސްގެ ބްރޭންޑް އެންބެސެޑަރ ޖޯސް އެންރިކް ރާއްޖެ އައުން. ފޮޓޯ: ބޯޑަރ މައިލްސް\nއިޝްތިހާރުކުރުމުގެ ދަތުރެއްގައި މޯލްޑިވްސް ބޯޑަރ މައިލްސްގެ ބްރޭންޑް އެންބެސެޑަރ ހޯޒޭ އެންރީކޭ ރާއްޖެ އަތުވެއްޖެއެވެ. ހޯޒޭ އެންރީކޭއަކީ ބޯޑަރ މައިލްސްގެ ފުރަތަމަ އެންބެސެޑަރއެވެ.\nހޯޒޭ އެންރީކޭ ބޯޑަރ މައިލްސްގެ ބްރޭންޑް އެންބެސެޑަރ އަކަށް ހަމަޖައްސަފައިވަނީ ސެޕްޓެމްބަރ މަހުގެ ތެރޭގައެވެ. ބްރޭންޑް އެމްބެސެޑަރަކަށް ހަމަޖެއްސުމަށްފަހު މިއީ އޭނާ ރާއްޖެ އައި ފުރަތަމަ ފަހަރެވެ. ވެލާނާ އިންޓަރނޭޝަނަލް އެއަރޕޯޓުން ހޯޒޭއަށް ޓޫރިޒަމް މިނިސްޓްރީއާއި މޯލްޑިވްސް އިމިގްރޭޝަން އަދި އެމްއޭސީއެލްގެ އިސްވެރިން ވަނީ މަރުހަބާ ކިޔާފައެވެ.\nމޯލްޑިވްސް ބޯޑަރ މައިލްސްއިން ބުނީ މި ދަތުރުގައި ހޯޒޭ އެންރީކޭ ބޯޑަރ މައިލްސް ޓީމާއިއެކު ވަރަށް ގާތުން ރާއްޖެ އިޝްތިހާރުކުރުމުގެ މަސައްކަތުގައި ބައިވެރިވާނެކަމަށެވެ. އެގޮތުން އޭނާއަށް ރާއްޖެއިން ކުރެވޭ ތަޖުރިބާއާއި ބޯޑަރ މައިލްސްގެ މެންބަރަކަށް ވުމުގެ ސަބަބުން ލިބޭ ފައިދާތައް ކިޔައިދީ ރާއްޖެ އިޝްތިހާރުކުރާނެކަމަށެވެ. ހޯޒޭ ބުނީ ރާއްޖެއަކީ ޗުއްޓީ ހޭދަކުރުމަށް އޭނާއަށް އެންމެ ކަމުދާ އެއް މަންޒިލްކަމަށެވެ.\nހޯޒޭ އެންރީކޭއަކީ ކުރިން ލިވަރޕޫލް އެފްސީ އަދި ނިއުކަރސަލް ޔުނައިޓެޑްގެ ޑިފެންޑަރެއްގެ މަޤާމު އަދާކޮށްފައިވާ ކުޅުންތެރިއެކެވެ. މި ޕްރޮގްރާމްގެ ބްރޭންޑް އެންބެސެޑަރަކަށް ހޯޒޭ އެންރީކޭ ހަމަޖެއްސުމާއި ގުޅިގެން އެމްބެސެޑަރެއްގެ ހައިސިއްޔަތުން އޭނާ ބޯޑަރ މައިލްސްގެ ޓީމާއެކު ރާއްޖެ މުޅި ދުނިޔޭގައި އިސްތިހާރުކުރާނެއެވެ.\nމި ޕްރޮގްރާމުގެ ބައިވެރިންނަށް ލިބޭ ޚާއްސަ ފައިދާތައް ބެހިގެންވަނީ3ދަރަޖައަކަށެވެ. ބްރޮންޒް އަށް ދީފައިވާ ނަމަކީ "އައިދަ" އެވެ. ސިލްވަރ އަށް "އަންތަރަ" ކިޔާއިރު ގޯލްޑަށް ކިޔަނީ "އަބާރަނަ"އެވެ. މިއިން ކޮންމެ ދަރަޖައަކަށް ލިބޭ އިނާޔަތްތައްވެސް ތަފާތެވެ.


Mi mahu mihaathanah 51,000 ahvureh gina fathuruverin ziyaaraai kohffi – adduLIVE\nމިމަހުގެ މިހާތަނަށް 51،000 އަށް ވުރެ ގިނަ ފަތުރުވެރިން\nMay 14, 2022, 11:54 އަބްދުﷲ ޔާމީން\nމި މަހުގެ މިހާތަނަށް 51،000 އަށްވުރެއް ގިނަ ފަތުރުވެރިން ރާއްޖެ ޒިޔާރާތްކޮށްފިއެވެ.\nޓޫރިޒަމް މިނިސްޓްރީގެ ތަފާސްހިސާބުތައް ދައްކާގޮތުން މިމަހުގެ ފުރަތަމަ 11 ދުވަހު ރާއްޖެއަށްވަނީ 51،919 ފަތުރުވެރިން ޒިޔާރަތް ކޮށްފައެވެ. މިއާއެކު ރާއްޖެއަށް މިއަހަރު މިހާތަނަށް ޒިޔާރަތްކުރި ފަތުރުވެރިންގެ އަދަދު ވަނީ 628،709 އަށް އަރާފައެވެ.\nމިއަހަރު ޖެނުއަރީ މަހު ރާއްޖެއަށް 131،764 ފަތުރުވެރިން ޒިޔާރާތްކޮށްފައިވާއިރު، ފެބުރުއަރީ މަހު 149،008 ފަތުރުވެރިން، މާޗް މަހު 150،739 ފަތުރުވެރިން އަދި އޭޕްރިލް މަހު 145،279 ފަތުރުވެރިން ޒިޔާރާތްކޮށްފައިވެއެވެ.\nރާއްޖެއަށް މިހާރު އެންމެ ގިނައިން ފަތުރުވެރިން އަންނަނީ އިނގިރޭސިވިލާތުންނެވެ. އެ ގައުމުން މިއަހަރު މިހާތަނަށް 80،102 ފަތުރުވެރިން ޒިޔާރާތްކޮށްފައިވާއިރު ދެވަނައަށް އެންމެ ގިނަ ފަތުރުވެރިން ޒިޔާރާތްކުރި އިންޑިއާއިން އައިސްފައިވަނީ 79،562 ފަތުރުވެރިންނެވެ. އަދި ރަޝިޔާއިން 60،533 ފަތުރުވެރިން ޒިޔާރާތްކޮށްފައިވެއެވެ. މީގެއިތުރުން ޖަރުމަނު، އިޓަލީ، އެމެރިކާ، ފްރާންސް، ސްވިޒްލެންޑް، އޮސްޓްރިއާ އަދި ސައުދި އަރަބިއްޔާއިން ގިނަ އަދަދެއްގެ ފަތުރުވެރިން ރާއްޖެއަށް ޒިޔާރާތްކޮށްފައިވެއެވެ.\nރާއްޖޭގައި މިވަގުތު އޮޕަރޭޝަނަލް ގައި 54،846 އެނދު އެބަހުއްޓެވެ. އޭގެތެރޭގައި ހިމެނެނީ 164 ރިސޯޓުގައި 39،196 އެނދު، 659 ހޮޓެލް، ގެސްޓްހައުސްގައި 12،696 އެނދު އަދި ސަފާރީ އުޅަނދުފަހަރުގައި 2954 އެނދެވެ.


Hama ekani beynun vanee Airport gai onna varuge fire lorry eh? | Mihaaru\nއަލިފާން ރޯވެ ފެތުރެމުންދާ އިރު ސިފައިން ފެން ޖަހަނީ: ޒަމާނީ ވަސީލަތްތައް ސިފައިންގެ އަތުގައި ހުއްޓަސް މާލޭގެ ގޯޅިތަކުގައި ތޮއްޖެހުން ބޮޑުވުމުގެ ސަބަބުން ދަތިތަކެއް ކުރިމަތިވޭ. --ފޮޓޯ: ހުސެއިން ވަހީދު/މިހާރު\nހަމައެކަނި ބޭނުންވަނީ އެއާޕޯޓުގައި އޮންނަ ވަރުގެ ފަޔަ ލޮރީއެއް؟\n24 ސެޕްޓެމްބަރ 2019 - 08:51 50 comments\nބާރު ގަދަ ގޮވުންތަކަކާ އެކު ކެމިކަލް ގުދަނުގައި ރޯވެ، މުޅި ސަރަހައްދަށް އޮތީ ހުޅުގަނޑު ފެތުރިފަ އެވެ. އެމްއެންޑީއެފްގެ ފަޔަމަނުންތައް ދުވެފައި ވަދެގަތީ އިމާރާތްތަކުގެ ތެރެއަށެވެ. އަނދައަނދައި ހުރި އަލިފާންގަނޑުން އެނބުރި ނުކުމެވޭނެ ކަމުގެ ޔަގީން ކަމެއް ނެތަސް ބެލީ ތާށިވެފައި ތިބި މީހުންގެ ފުރާނަ ސަލާމަތް ކުރެވޭތޯ އެވެ. އިމާރާތްތަކުގެ ތެރެއަށް ޓީމުތައް ވަނީކީ އެންމެ ފަހަރަކު، ދެ ފަހަރަކު ނޫނެވެ. އެތައް ފަހަރަކު އެވެ. ފަޔަފައިޓަރުންގެ ގޮތުގައި އެއީ ވަޒީފާ އަދާކުރުމެއް ނޫނެވެ. ވަރަށް ބޮޑު ގުރުބާނީއެކެވެ.\nއެ ހާދިސާގައި ސަލާމަތް ނުކުރެވުނީ އެންމެ މީހެކެވެ. ހ. ރަދުވާނިއާގޭ ތިން ވަނަ ފްލޯގައި ދިރިއުޅުނު އައިޝަތު ޝައުނާ ސަލާމަތް ކުރަން ވެސް ދެތިން ފަހަރަކު އެ ގެއަށް ވަނެވެ. އެކަމަކު، އެތަނަށް ވަންނަން ހުރި ދޮރު ތާށިވެފައި ހުރުމުންނާއި އެ ގޭގައި އަލިފާން ހިފާފައި ހުރިލެއް ބޮޑުކަމުން ކައިރި ނުވެވުނީ ކަމަށް އެމްއެންޑީއެފުން ބުނެފައިވެ އެވެ.\nގެތަކުގައި ރޯވެފައި ހުރި އަލިފާން މުޅިން ނިއްވޭތޯ ވެސް ސިފައިން މަސައްކަތް ކުރި އެވެ. އެކަމަކު އަލިފާން ނިއްވުނީ އެއާޕޯޓުގެ ފަޔަ ވެހިކަލް އައިސް ފޯރުކޮށްދިން އެހީތެރިކަމާ އެކުގަ އެވެ. އެމްއޭސީއެލްގެ ފަޔަފައިޓަރުން މަސައްކަތް ފެށީ ނިއްވާލާނެ ކަމުގެ ޔަގީންކަން ދެމުންނެވެ.\nމީގެ ތިން އަހަރު ކުރިން، މާލޭގައި ހިނގި އަލިފާނުގެ ބޮޑު ހާދިސާގައި ވެސް ކުރަން ޖެހުނީ މިފަދަ ތަޖުރިބާއެކެވެ.\nކޯސްޓް ލައިންގެ ގުދަނުގައި ރޯވި އަލިފާން ކޮންޓްރޯލް ނުވެ ޖެހިގެން ހުރި އިމާރާތްތައް އަނދައި ހުލިވާން ފެށުމުން، ޖެހުނީ އެއާޕޯޓުގެ ފަޔަ ލޮރީ ގެންނާށެވެ. އެ ފަހަރު ވެސް އަލިފާން މުޅިން ނިއްވާލެވުނީ އެއާޕޯޓުގެ ވެހިކަލް ގެނެސް ފޯމް ޖަހައިގެންނެވެ.\nއެއާޕޯޓުގައި ގެންގުޅޭ ފަސް ވެހިކަލަކީ، މަތިންދާ ބޯޓެއްގައި އަލިފާނުގެ ހާދިސާއެއް ހިނގައިފި ނަމަ ބޯޓު ވަށާލައި ފޯމުން ފްލަޑްކޮށްލައިގެން އަލިފާން ނިއްވާ ވެހިކަލްތަކެކެވެ.\nމި ހިސާބުން ބައެއް މީހުން އުފައްދާ ސުވާލަކީ، ސިފައިން އަތުގައި އަލިފާން ނިއްވުމުގެ ޒަމާނީ ވަސީލަތްތައް ނެތީ ހެއްޔެވެ؟ މާލޭގައި އަލިފާނުގެ ބޮޑު ހާދިސާއެއް ހިނގާ ކޮންމެ ފަހަރަކު އެއާޕޯޓުގެ ވެހިކަލް ބޭނުން ހިފަން ޖެހޭ ނަމަ، މާލެ އަށް ވެސް ބޭނުން ވަނީ އެފަދަ ވެހިކަލެއް ނޫން ހެއްޔެވެ؟\nއަލިފާން ނިއްވުމުގެ މަސައްކަތުގައި ފަޔާ އެންޑް ރެސްކިއު ޓީމުން ހަރަކާތްތެރިވަނީ---ފޮޓޯ: ހުސައިން ވަހީދު/މިހާރު\nކެމިކަލް ގުދަނުގައި ރޯވުމުން، ރައްޔިތުންގެ މަޖިލީހަށް މި ހަފުތާގައި ހުށަހެޅި ކުއްލި މައްސަލައިގައި ވާހަކަ ދައްކަވަމުން ވެސް ބައެއް މެމްބަރުން ވަނީ ސިފައިންގެ އަތުގައި އެފަދަ ވަސީލަތްތައް ނެތް ކަމަށް ވިދާޅުވެ ކަންބޮޑުވުން ފާޅުކުރައްވައިފަ އެވެ.\nކާށިދޫ ދާއިރާގެ މެމްބަރު އަބްދުﷲ ޖާބިރު ވިދާޅުވީ މަޖިލިހުން އެމްއެންޑީއެފަށް ބޮޑު ބަޖެޓެއް ދޭ އިރު ވެސް އަލިފާން ނިއްވަން ދުނިޔޭގެ އެކިއެކި ގައުމުތަކުގައި ހުރި ވަސީލަތްތައް ރާއްޖޭގައި ބޭނުން ނުކުރާ ކަމަށެވެ. އެއީ ކީއްވެތޯ ސުވާލު އުފައްދަވައި އޭނާ ކަންބޮޑުވުން ފާޅުކުރެއްވި އެވެ.\nކެމިކަލް ގުދަނުގައި ރޯވި އަލިފާން ނިއްވުމަށް އެއާޕޯޓުގެ ވެހިކަލް ނައިސް ލަސްވި ނަމަ، "މުޅި ކޮށީގައި ނުވަތަ މާލެ ރޯވެގެން ދިޔައީސް" ކަމަށް ޖާބިރު ވިދާޅުވި އެވެ.\nކެމިކަލް ގުދަނުގައި ރޯވެ، މުޅި ސަރަހައްދަށް އަލިފާންގަނޑު ފެތުރިފައި. --ފޮޓޯ: ހުސެއިން ވަހީދު/މިހާރު\nއަނެއް ބައެއްގެ ކަންބޮޑުވުމަކީ، އަލިފާން ނިއްވުމުގެ ވަސީލަތްތައް ހޯދަން ގައުމުތަކުން ދޭ އެހީގެ ބޭނުން އެކަށީގެންވާ ގޮތުގައި ނުހިފުމެވެ. މިދިޔަ ޖޫން މަހު، ޖަޕާން ސަރުކާރުން ވަނީ އަލިފާން ނިއްވުމުގެ ޒަމާނީ ސާމާނު ރާއްޖެ އަށް ހަދިޔާކޮށްފަ އެވެ. އެ ތަކެތީގެ އަގު 4.9 މިލިއަން ޑޮލަރު (69 މިލިއަން ރުފިޔާ) އަށް އަރަ އެވެ. އޭގެ ތެރޭގައި ވެހިކަލްތަކުގެ އިތުރުން އަލިފާން ނިއްވާ ބޯޓަކާއި ލޭންޑިން ކްރާފްޓެއް ހޯދުމަށް ވެސް ވަނީ އެއްބަސްވެފަ އެވެ.\nޒަމާނީ ވަސީލަތްތައް އެބަހުރި، މުޅިން އެހެން މައްސަލައެއް!\nއަބަދަށްފެހި މަހުގައި ރޯވި އަލިފާން އެ ރޭ 7:26 ގައި ސިފައިންނަށް ރިޕޯޓް ކުރިތާ އިރުކޮޅެއްގެ ތެރޭގައި އެ ސަރަހައްދަށް ފަޔަ ލޮރީތައް ދިޔަ އެވެ. ފުރަތަމަ ވެހިކަލް އެ ހިސާބަށް ފޯރީ 7:32 ގަ އެވެ. ދެ ވަނަ ވެހިކަލް 7:35 ގައި ދިޔައިރު، އޭގެ ފަހުން ވެސް ބައެއް ވެހިކަލްތައް އެ ސަރަހައްދަށް ދިޔަ އެވެ. އަލިފާން ނިއްވުމުގައި ޖުމްލަ 12 ވެހިކަލް ހަރަކާތްތެރިވި ކަމަށް ޑިފެންސް މިނިސްޓަރު މާރިޔާ އަހުމަދު ދީދީ ވަނީ ވިދާޅުވެފަ އެވެ.\nއެކަމަކު ފުރަތަމަ ދިޔަ ވެހިކަލަށް ވެސް އެ ގޯޅިއަކަށް ނުވަދެވުނެވެ. ފުރަތަމަ ކުރަން ޖެހުނު މަސައްކަތަކީ ގޯޅި ތެރޭގެ ދެ ފަރާތުގައި ޕާކުކޮށްފައި ހުރި ސައިކަލްތައް އެތަނުން ނެގުމެވެ. އަލިފާން ނިއްވުމުގެ މަސައްކަތް ފެށުނީ އެ ހިސާބުންނެވެ.\nއަލިފާން ނިއްވުމުގެ މަސައްކަތުގައި ސިފައިން: މާލޭގެ ހާލަތު އޮތް ގޮތުން އުނދަގޫ މަސައްކަތެއް --ފޮޓޯ: ހުސެއިން ވަހީދު/މިހާރު\nއެމްއެންޑީއެފްގެ ފަޔަ އެންޑް ރެސްކިއު ސާވިސްގެ ކޮމާންޑަރު، ކާނަލް އަބްދުﷲ އިބްރާހީމް އެރޭ ނޫސްވެރިންނަށް ވިދާޅުވީ ސައިކަލްތައް ނުނެރެވިގެން އެކަށީގެންވާ މަސައްކަތް ނުފެށި "ވަރަށް ގިނަ ވަގުތު ހޭދަވި" ކަމަށެވެ. ކެމިކަލްގައި ރޯވެ ބާރު ސްޕީޑުގައި އިމާރާތްތަކަށް އަލިފާން ފެތުރުނު އިރު އެއީ ކުރިމަތިވި ބޮޑު ގޮންޖެހުމެއް ކަމަށް އޭނާ ވިދާޅުވި އެވެ.\nގިނަ ބަޔަކަށް ހީވެފައި އޮތީ އަލިފާން ނިއްވަން ފޯމް ޖެހީ ހަމައެކަނި އެއާޕޯޓުގެ ވެހިކަލުން ކަމަށެވެ. އެކަމަކު އެމްއެންޑީއެފުން ވެސް ފޯމު ޖެހި ކަމަށް ކާނަލް އަބްދުﷲ ވިދާޅުވި އެވެ. އޭގެ ތެރޭގައި ޖަޕާނުން އެންމެ ފަހުން ހަދިޔާކުރި ވެހިކަލްތައް ވެސް ބޭނުންކުރި އެވެ.\n"އެ ސަރަހައްދުގައި އޮތް އަޅުގަނޑުމެންގެ ވެސް ފޯމް ޓެންޑާ ބޭނުން ކުރިން. ސައިކަލްތައް ދުރުކޮށްފައި މަޖީދީ މަގާ ވީ ކޮޅަށް އަޅުގަނޑުމެން ވެއްދީ ފުރަތަމަ ހަރުގަނޑު. ވަރަށް ހަނި މަގެއް. މަޖީދިއްޔާއާ ވީކޮޅަށް ބަލާއިރު އެތަނުގައި ހުރި ސައިކަލްތައް ނެރެވުމުން އެތަނަށް އެމްއޭސީއެލްގެ ފަޔަ ޓްރަކަށް ވަދެވުނީ،" އޭނާ ވިދާޅުވި އެވެ.\nސިފައިންގެ ފޯމް ވެހިކަލް އެ މަގަށް ވެއްދީ މީހުން ސަލާމަތްކުރަން ގޯޅިތެރެއަށް ވެއްދި ހަރުގަނޑު ނެރެވުމުންނެވެ. އަދި އެމްއޭސީއެލްގައި ހުރި ފަދަ ޒަމާނީ ވެހިކަލްތައް ސިފައިންގެ ފަޔަ އެންޑް ރެސްކިއު ސާވިސްގައި ހުރި ކަން ފާހަގަކުރެ އެވެ.\nސިފައިންނާއި އެމްއޭސީއެލް އަދި ފުލުހުންނާއި އާންމުން ވެސް ގުޅިގެން ކުރި މަސައްކަތުން އަލިފާން މުޅިން ކޮންޓްރޯލްވި އިރު، ހަ ގެ އަކާއި ހަތަރު ގުދަނެއް ވަނީ އަނދައި ހުލިވެފަ އެވެ.\nމިފަދަ ހާދިސާތަކުގައި، އެމްއޭސީއެލްގެ ފަރާތުން ދޭ އެހީތެރިކަމަށް ސިފައިން ޝުކުރު އަދާކުރެ އެވެ.\nމުހިއްމީ ރައްކާތެރި ކަމުގެ ފިޔަވަޅު އެޅުން\nމާލޭގައި އަލިފާނުގެ ހާދިސާއެއް ހިނގައިފި ނަމަ އެކަން ކޮންޓްރޯލް ކުރެވޭނެ ވަރުގެ ވަސީލަތްތަކާއި ގާބިލްކަން އެބަހުރި ކަމަށް އެމްއެންޑީއެފުން ބުންޏެވެ.\nއެމްއެންޑީއެފާއި އެއާޕޯޓުގެ ބައެއް ފަޔަމަނުން ދެކޭ ގޮތުގައި މިފަދަ ހާދިސާތަކުގައި އަލިފާން ކޮންޓްރޯލް ނުވަނީ ޒަމާނީ ވަސީލަތްތައް ނެތިގެންނެއް ނޫނެވެ. ކުރަން ޖެހިފައި އޮތް ކަމަކީ ރައްކާތެރިކަމުގެ ފިޔަވަޅު އެޅުމެވެ. އިމާރާތް ކުރުމުގަ އާއި މަގުތަކުގައި ވެސް ސަލާމަތީ ގޮތުން ރައްކާތެރި ކަމުގެ ފިޔަވަޅު އެޅުމެވެ.\nއަބަދަށްފެހި މަގުގައި ހުރި އިމާރާތްތަކުގައި ރޯވެ އަނދަމުންދާ އިރު އަލިފާން ނިންވުމަށް ސިފައިން މަސައްކަތް ކުރަނީ. --ފޮޓޯ: ހުސެއިން ވަހީދު/ މިހާރު\n"އަލިފާން ނިއްވާ ވެހިކަލަށް ނުވަދެވޭ ނަމަ، ނުވަތަ ގޯޅިތަކަށް ސިޑި ނުވެއްދެންޏާ ދެން ކީއްހޭ ކުރާނީ؟ މާލޭގައި އެބަހުރި އެފަދަ ގޯޅިތައް. ދުނިޔޭގެ ނުހުންނާނެ ކަންނޭނގެ އެ ކަހަލަ ގޯޅިތަކަށް ވެއްދޭނެ ވަކި ސްޕެސިފިކް ފަޔަ ވެހިކަލްތަކެއް. އެހެންވެ އަސްލުގައި މި ޖެހެނީ، ބިލްޑިން ކޮންސްޓްރަކްޝަން އަށް ވެސް ވިސްނަން،" ފަޔަފައިޓަރަކު ބުންޏެވެ.\n"ހައްލަކީ ފަޔަ ޕްރިވެންޝަން. ބޮޑަށް ފޯކަސް ކުރަންވީ ފަޔަ އެންޑް ރެސްކިއު ގާނޫނެއް ވުޖޫދަށް ގެނެސް، އެ ގާނޫނުގެ ދަށުން ފަޔަ ސޭފްޓީ ރެގިއުލޭޝަނެއް ހަދައި ތަންފީޒުކުރުމުގެ ގާނޫނީ ޒިންމާ ވަކި މުއައްސަސާއަކާ މަތިކުރުން. އޭރަށް ކޮންމެ ގެއެއްގައި ނުވަތަ ކޮންމެ ގުދަނެއްގައި ހުންނަން ޖެހޭނެ ފަޔަ އެކްސްޓިންގްޝާސް. ކެމިކަލް ގުދަނެއް ވިއްޔާ ވަކި ސްޓޭންޑަޑަކަށް އެތަނުގައި ފަޔަ ސޭފްޓީ ހުންނަން ޖެހެނެއޭ. އެކަންކަން އެ މުއައްސަސާ އިން ތަންފީޒުކުރާ ގޮތަށް."\nމިފަހަރު ހިނގި އަލިފާނުގެ ހާދިސާ އަށް ފަހު ރައްކާތެރިކަމުގެ ފުރަތަމަ ފިޔަވަޅެއްގެ ގޮތުން މިހާރު އެ ވަނީ، ގުދަންތަކުގައި ކެމިކަލް ރައްކާކުރުމާ ބެހޭ ގަވާއިދެއް ގެޒެޓްކޮށްފަ އެވެ. ސަލާމަތީ ގޮތުން އަޅަން ޖެހޭ ފިޔަވަޅުތައް އަދިވެސް ގިނަ އެވެ. އެހެންކަމުން ހޯދަން ޖެހިފައި އޮތީ އިތުރު ފަޔަ ލޮރީތަކެއް ނޫނެެވެ. ރައްކާތެރި ވުމުގެ ޕްލޭނެކެވެ.\nއިތުރު ލިޔުންތައް އަލިފާނުގެ ހާދިސާ ދިވެހި ސަރުކާރު އެމްއެންޑީއެފް ފަޔާ އެންޑް ރެސްކިއު އަލިފާން ނިއްވާ ލޮރީ


އާރޓިކަލްކިޔުމަށް ހޭދަވާނެކަމަށް ބެލެވެނީ :6މިނެޓް, 39 ސިކުންތު\nޕޯޗުގީޒުންނަށް ދިވެހިރާއްޖޭގައި އެމީހުންގެ ނުފޫޒު ފަތުރާން ފުރުސަތު ލިބުނު އަހަރަކީ، 1517 އެވެ. މިއީ ގޯވާއާއި މާލާބާރުގެ ކަނޑު ސަރަހައްދުގައި ވިޔަފާރި ކުރުމަށް ޕޯޗުގީޒުން އެނބުރުނު ދުވަސްވަރެވެ. ރާއްޖެވެސް އޮތީ ސިޔާސީ ހަލަ ބޮލޮކަމެއްގައެވެ. ތިން ބުރަށް ވެރިކަމަށް އިސްވެވަޑައިގަތް ކަޅު ހަސަން ރަސްގެފާނުއާއި އޭނާއަށްފަހު އޭނާގެ އައުލާދުން ދިޔައީ ރަސްކަމަށް ވާދަކުރަމުން އާއިލީ ހަމަނުޖެހުމެއްގެ ތެރެއަށް ގައުމު ގަންބަމުންނެވެ.\nޕޯޗުގީޒުން ރާއްޖެއަށް ނުފޫޒު ފޯރުވި އަހަރު، ތުރުކީ ސުލްތާން ސަލީމް އެއް ވަނަ، މެދުއިރުމައްޗަށް ކުރެއްވި ދަތުރުފުޅުގައި ފުރަތަމަ މަންޒިލަކަށް ހެއްދެވީ މަސްޖިދުލް އަޤްސާ އެވެ. އެ މިސްކިތުގައި ނަމާދު ކުރައްވައި މިސްކިތާއި ގުދުސްގެ ޙާލަތާމެދު ކީރިތި ކުރައްވައި ހެއްދެވިއެވެ.\nސުލްޠާން ސަލީމް އެކެއްގެ މި ދަތުރުފުޅަށް ފަހު ފެށިގެން ދިޔައީ މަސްޖިދުލް އަގްސާއާއި ޤުދުސްގެ ރަސް ޒަމާނެކެވެ. ސުލްޠާން ސަލީމަށް ފަހު ވެރިކަމަށް އިސްވެ ވަޑައިގަތީ އޭނާގެ ދަރިފުޅު ސުލްޠާން ސުލައިމާން އަލްޤާނޫނީ އެވެ. ދިގު މުއްދަތަކަށް ތުރުކީގެ ރަންސަންދާނައިގައި އިންނެވިއެވެ. އަދި ގިނަ ޢުމްރަނީ ތަރައްގީގެ މަސައްކަތްތަކެއް ޤުދުސްއާއި ދެ ޙަރަމްފުޅާއި އިސްލާމީ ސަހަރުތަކުގައި ހިންގެވިއެވެ.\nސުލްޠާން ސުލައިމާނުލް ޤާނޫނީ ވެރިކަން ކުރެއްވީ 1520ން ފެށިގެން 1566އަށެވެ.\nޤާނޫނީ ވެރިކަމަށް އިސްވެވަޑައިގަތް އިރު އިސްލާމީ ދައުލަތް އޮތީ ރޫޅިފައެވެ. މިސްރާއި ޝާމް ކަރައާއި ޙިޖާޒް ކަރައިގައި ވެރިކަން ކުރި މަލާލީކް މީހުންގެ ވެރިކަމުގެ ފަހު އަހަރުތަކުގައި އެތެރޭގެ ކޯޅުންތަކުން ހުރިހައި ދިމާލެއްގައި ރެނދުލައި، ވެރިރަށްތައް އޮތީ ވިރާނާވެފައެވެ. ރައްޔިތުން ބައިބައިވެ، ރަށްފުށުގެ ދިރިއުޅުން އޮތީ ފަގީރުވެފައެވެ.\nޤާނޫނީ ވެރިކަމާ ޙަވާލުވެވަޑައިގެން މިސްރާއި ޝާމްކަރައާއި ޙިޖާޒް އޭނާގެ ދަށަށް ގެންނެވިއެވެ. ޚާދިމުލްޙަރަމައިންގެ ލަޤަބް ނެންގެވިއެވެ.\nގުދުސްގައި އިމާރަތް ކުރައްވަން ފެށްޓެވިއެވެ. މަސްޖިދުލް އަގްސާގެ މަރާމާތާއި ގުއްބު އަލުން މަރާމާތު ކުރުމުގެ މަސައްކަތެވެ. މަސްޖިދުލްއަގްސާގެ މިހާރުވެސް އެހެރަ ގުއްބަކީ، ހިޝާމް ބިން އަބްދުލް މަލިކު ބިނާ ކުރެއްވި އޮނިގަނޑަށް ގެނެވޭ މަރާމާތެވެ. ޤާނޫނީގެ ވެރިކަމުގައި ދިހަ އަހަރު ވަންދެން ގުއްބާއި މިސްކިތުގެ މަރާމާތުގެ މަސައްކަތް ކުރެވެމުން ދިޔައެވެ. އުންމަތުގެ އެންމެ ހުނަރުވެރި މާހިރުންގެ މަސައްކަތާއެކު، އައު ކުލައާއި އައު މާއްދާތަކާއި އައު ޑިޒައިންތައް ބޭނުން ކުރައްވައިގެން މަސައްކަތް ކުރިއަށް ގެންދެވިއެވެ. އަދި އެންމެ މޮޅަށް އަރަބި ލިޔުން ލިޔާ ފަންނުވެރިނާއި އަތު ލިޔުމުގެ މަސައްކަތުގެ ފަންނުކާރުން ޖާމިނު ކުރެއްވިއެވެ.\nމަސްޖިދުލްއަގްސާގެ ވަށައިގެން ފެންނާން އެހެރެ ކުދި ޓައިލްސް ނުވަތަ މޮޒާއިކް (އަރަބި ބަހުން ފުސައިފިސާ)ގެ މަސައްކަތަކީ ޤާނޫނީގެ އިންޖިނިއަރުންގެ މަސައްކަތެވެ.\nތުރުކީގެ ޖާމިއުއްސުލްޠާން ސުލައިމާންގެ ލިޔުންތައް ތައްޔާރު ކުރި ފަންނާން، އަޙްމަދު ޤުއްރާއާއި ލިޔުމުގެ ބޮޑެތި މަސައްކަތް ޙަވާލު ކުރެއްވިއެވެ. މިހާރު ފެންނާން އެހެރީ އެ ލިޔުންތަކެވެ. މުޅި މިސްކިތުގެ ޙަރިއްމައާއި ވަށައިގެންވާ ސަރަހައްދުގައި 40 އަހަރު ވަންދެން ކަވި މަސައްކަތްތަކެއް ކޮށް މުޅި ހިސާބުގަނޑު ހިތްގައިމު ބަގީޗާއަކަށް ބަދަލު ކުރެއްވިއެވެ.\nގުދުސްގެ ވަށައިގެން ފެންނާން އެހަރަ ހަތަރު ފަރާތުން ލެވިފައިވާ ފާރަކީ، ސުލްޠާން ސުލައިމާނުލް ޤާނޫނީގެ އަމުރުފުޅަށް އެދުވަސްވަރު ބިނާ ކުރެވުނު ބޮޑު ފާރެވެ. ސޮލީބީންގެ ބަލާވެރިކަމުން ސަލާމަތްވާންށާއި މިސްކިތް ސަލާމަތް ކުރުމަށް މިފަދަ ފާރެއްގެ މުހިންމު ކަން ޤާނޫނީއަށް ވިސްނިވަޑައިގަތެވެ.\nއޭގެ ކުރިން ޤުދުސްގެ ވަށައިގެން ހުރި ފާރުތައް މީލާދީން 1219 ގައި މަލިކުލް މުޢައްޒަމް އީސާ އަލްއައްޔޫބީގެ އަމުރަށް ވައްޓާލެވުނެވެ. 300 އަހަރު ވަންދެން ފާރެއް ނެތި ދިޔައެވެ.\nފަރަންޖީންގެ ރަސްގެފާނު ފްރެޑްރިކްއަށް ތަބަކެއްގައި ގުދުސް ލިބިގެން ދިޔައީ މިފާރުތައް ތަޅާލާފައި ވުމާއި އައްޔޫބީ ރަސްގެފާނު އަލްކާމިލު މުޙައްމަދު ކުރުނީސްކޮށް، ފްރެޑްރިކްއާއެކު ގުދުސް ހަވާލު ކުޅައުމަށް މަޖުބޫރުވެގެން ސޮއި ކުރެއްވުމުންނެވެ. އެއަށްފަހު މަސްޖިދުލްއަގްސާއަށް ވީރާނާކަން ވެރިވާން ފެށިއެވެ.\nސުލައިމާނުލް ޤާނޫނީ ބިނާ ކުރެއްވި ފާރުގެ ފުޅާ މިނުގައި ތިން މީޓަރު ހުއްޓެވެ. އުހުގައި 12 މީޓަރާއި 15 މީޓަރެވެ. މި ފާރު ބިނާ ކުރީ މިސްރާއި ސޫރިޔާގެ ޙަލަބްއާއި އިސްތަމްބޫލުން ގެނައި ބުރުޒު ރޭނުމުގެ ހުނަރު ލިބިފައިވާ ރާނާ މީހުންގެ މަސައްކަތުންނެވެ. ގުދުސްގެ ބޮޑު ފާރު ބިނާކޮށް ނިމެން ފަސް އަހަރު ނެގިއެވެ.\nމިފާރުގައި ބަހައްޓާފައިވާ ލިޔުން އަދިވެސް ފެންނާން ހުންނާނެއެވެ. އޭގައި ވަނީ "މި ބަރަކާތްތެރި ފާރު ބިނާ ކުޅައުމަށް އަމުރު ކުރެއްވީ މައުލާނާ އައްސުލްޠާން ސުލައިމާން ބިން ސަލީމް ޚާން އެވެ. އެއީ ނުވަ ސަތޭކައާއި ސާޅީހަތް ވަނަ އަހަރުގައެވެ."\nމި ފާރު ބިނާ ކުރުމުގެ ޚަރަދަށް ތިންލައްކަ ރަން ފައުނު ޚަރަދުވިކަމަށް މުއައްރިޚުން ބުނެތެވެ. މި ފާރާއި އެކު ރެއާދުވާލު ފޯރިއަށް މީހުން ތިބޭނެ ބުރުޒުތައްވެސް ބިނާ ކުރެއްވިއެވެ. މިހާތަނަށް ފެންނާން ހުރި އެންމެ މަޝްހުރު ބުރުޒަކީ، ބުރުޒު ދާއޫދެވެ. މިހާރު ނަން ކިޔޭ ބޮޑު ދޮރުތަކަކީވެސް އެޒަމާނުގެ ދޮރުތަކެވެ. ބާބުލްޚަލީލްއާއި (ޝެއިޚް ޖައްރާހް އަވަށު މީހުން މިހާރު މުޒާހަރާތައް ބާއްވާ) ބާބުލް ޢަމޫދެވެ.\nސަލާމަތީ ގޮތުން ވަރުގަދަ ސިޓީއަކަށް ޤުދުސް ހެއްދެވީ ޤާނޫނީއެވެ. ކުރިން މަމްލޫކް ރަސްރަސްކަލުން ބިނާ ކުރެއްވި ކިއްލާ ހުރީ ހަމަލަތައް އަމާޒުވެ ވީރާނެ ގޮސްފައެވެ. މިކިއްލާވެސް އަލުން މަރާމާތު ކުރައްވައި އަބަދުވެސް އެތާގައި އަސްކަރުން ތިބޭގޮތަށް ވަރުގަދަ ކުރެއްވިއެވެ.\nމިކިއްލާގެ އެކި ބައިބައިގައި ސިފައިން ބޭތިއްބެވިއެވެ. ކޮންމެ ފައުޖެއްގައި 200 މީހުންނެވެ.\nފެން ލިބުން ތަދުވެފައި ވުމާއެކު ބޯފެން ލިބޭނެ ފަސް "'ސަބީލު" ގާނޫނީ އިތުރު ކުރެއްވިއެވެ. މިއީ ފެންބޯ އިސްކުރެވެ.\nގުދުސްގައި އަމިއްލަ ފެން ލިބޭކަށް ކޯރެއް ނޯވެއެވެ. ގުދުސްއަށް ފެން ނަގަނީ ބިރްކަތުއްސުލްޠާންގެ ނަމުން ގުދުސްގެ ހުޅަނގުން އޮންނަ ފެންގަނޑަކުންނެވެ. މިތަނުން މަސްޖިދުލްއަގްސާގެ ހަރިއްމައަށް ފެން އަބަދުވެސް ލިބި ހުންނަ ގޮތަށް ކޯރު ހެއްދެވިއެވެ.\nޤާނޫނީގެ ވެރިކަމުގައި ޤުދުސްގެ ހައިބަތު އިތުރުވެ އާރާސްތު ވެފައިވާ އައު ސިޓީއަށް ރަށް ބަދަލު ވެގެން ދިޔައެވެ. ރަށުގެ އިގްތިސާދީ ހާލަތުވެސް ތަނަވަސް ވެގެން ދިޔައެވެ. އުސްމާނީ ސުލްޠާނުން ވެރިކަން ކުރެއްވި ހަތަރު ސަތޭކަ އަހަރު ވަންދެން ގުދުސްއަކީ ފަރަންޖީންނަށް ހަމަލައަށް ނުވަދެވޭ އަދި މަގު ފޭރޭ މީހުންނަށް ތޮރުފި ނުގަނެވޭ ވަރުގެ އަމާން ސިޓީއަކަށް ސިޓީ ވެގެން ދިޔައެވެ.\nޔަހޫދީން މިތަން ފޭރެން އައުމާ ހަމައަށެވެ. ޔަހޫދީންނަށް ގުދުސް ފޭރިގަތުމަށް ފަހިވީ، މާތްﷲ އެމީހަކަށް ތާއަބަދު ލަޢުނަތް ލައްވާނެ، އިނގިރޭސި ޚާރިޖީ ވަޒީރު އާތަރ ބެލްފޯރ ޔަހޫދީންނަށް ފަލަސްތީނު ދިނުމަށް ނިންމި "ބެލްފޯރ ޑެކްލަރޭޝަން" ނިންމުމުންނެވެ.\nމާތްﷲ ޤުދުސް އަނބުރައި އުންމަތާ ޙަވާލު ކުރައްވާނދޭވެ.\nއަލްޙަމްދުލިﷲ- ޙަރްމްފުޅު ޢާންމުކޮށް ހުޅުވާލުމުން ފަތިސްނަމާދުން ފެށިގެން ފުރާލައިފި\nއެމެރިކާއިން މެރި އަފްޣާން ރައްޔިތުންނަށް ދޭން ހުށަހެޅި މަރުގެ ދިޔަ ބައެއް ޢާއިލާތަކުން ޤަބޫލެއް ނުކުރި\nފިކުރު އަދި ނޭނގޭ މީހަކު ފައްޅިއެއްގަ އިނގިރޭސި އެމްޕީއެއްގެ ގައަށް ވަޅިހަރާ މަރާލައިފި\nސައުދީ ނޫސްވެރިޔާ މަރާލި މައްސަލައިގަ ސައުދިއަށް ފިޔަވަޅު ނޭޅުމުން އެމެރިކާގެ ރައީސަށް ފާޑުކިޔުން އިތުރުވަނީ-


Follow me UFAA Roadha Quiz 1440:4Vana Suvaalu | ungoofaaru.com\nބަނޑޭރިގަނޑު/ދިރިއުޅުން/ދީން/އުފާ ރޯދަ ކުއިޒް 1440:4ވަނަ ސުވާލު\nއުފާ ރޯދަ ކުއިޒް 1440:4ވަނަ ސުވާލު\nމުނާޒު މުޙައްމަދު9މެއި 2019\n0 262 މިނެޓެއް ނުވަނިސް ކިޔާލެވޭ\nފޮލޯމީ އުފާ ރޯދަ ކުއިޒްގެ4ވަނަ ސުވާލު މިހާރު ވަނީ ޕޯޓަލްގައި ޝާއިރުކުރެވިފައެވެ. ފޮލޯމީ އުފާ ރޯދަ ކުއިޒްއަކީ ރަމަޟާން މަހު ކޮންމެ ދުވަހަކު ވެސް ސުވާލެއް ކުރާ ގޮތަށް ކުރިއަށްދާ ދީނީ ސުވާލު މުބާރާތެކެވެ. މި ސުވާލު މުބާރާތުގެ 1 ވަނަ،2ވަނަ އަދި3ވަނަ އަށް ފައިސާގެ އިނާމެއް ލިބިގެން ދާނެއެވެ. މި މުބާރާތުގެ މެއިން ސްޕޯންސާ އަކީ ފޮލޯމީ ހާޑުވެއާއެވެ.\n"ޒިލާން އަލިގަދަ ތަރި" ފައިނަލް ބުރުގެ ކިޔެވުން ބާއްވައިފި


Kaanvee Complex Carbs!\nކާންވީ ކޮމްޕްލެކްސް ކާބްސް!\nހަށިގަނޑުގެ ބަރުދަން ލުއި ކުރަން އަޒުމެއް ކަނޑައަޅާ އެކަން ހާސިލު ކުރުމަށް މަސައްކަތް ކުރާއިރު ގަވާއިދުން ކަސްރަތު ކުރުމާއެކު ކެއުންވެސް ވަކި ގޮތަކަށް ބަހައްޓަން ޖެހެ އެވެ. މިގޮތުން ކާބޯތަކެތީގެ އެއް ގުރޫޕެއް ކަމުގައިވާ ކާބޯހައިޑްރޭޓްސް މަދު ކުރުމަކީ ބަރުދަން ލުއި ކުރުމަށް އެންމެ ގިނަ ފަހަރަށް ކުރާ ކަމެކެވެ. ކާބޯތަކެތީ އެއް ގުރޫޕް ކަމުގައިވާ ކާބޯހައިޑްރޭޓްސް އަކީ ހަށިގަނޑަށް ހަކަތަ ފޮނުވުމަށް އެންމެ ބޮޑު ދައުރު ކުޅޭ ކާނާ ހިމެނޭ ގުރޫޕެވެ.\nދިވެހިންގެ ކެއުން ބުއިމަށް ބަލާއިރު އާއްމުކޮށް ކާ ކާބޯހައިޑްރޭޓްސް ގެ ތެރޭގައި މި ހިމެނެނީ ރޮށި، ބަތް، ޕާން، ބަނަސް އަދި ބިސްކޯދު ފަދަ ތަކެއްޗެވެ. މި ތަކެތި ކާލުމުން ހަށިގަނޑުގެ ބްލަޑް ޝުގާ ވަރަށް އަވަހަށް މަތިކޮށްލައިދީ ހަށިގަނޑަށް ހަކަތަ އިތުރު ކޮށްދޭނެ އެވެ. އަދި ޑައެޓެއްގައި އުޅޭނަމަ މިތަކެތިން ދުރުވުމަށް ވަރަށް ގިނަ ފަހަރަށް މަސައްކަތް ކުރެއެވެ. ސަބަބކީ ހަށިގަނޑަށް އެއްފަހަރާ ގިނަ ކެލޮރީސްތަކެއް މިއިން ލިބޭތީ އެވެ. ހަށިގަނޑުން އަންދާ ކެލޮރީއަށް ވުރެ ކާބޯތަކެތިން އިތުރުވާ ކެލޮޮރީ ގިނަނަމަ ފެޓް ޑިޕޮސިޓްގެ ގޮތުގައި ހަށިގަނޑު އެތަން މިތާ މަސްޖަހާ ބަރުދަން އިތުރު ކުރެ އެވެ.\nމިގޮތުން ބާގާ އެއް ކާނަމަ ބަނަސް ނުކައި، ނޫޑުލްސްގެ ބަދަލުގައި ޒުކިނީގައި ހަދާ "ޒޫޑުލްސް" އާއި ފުށުގެ ބަދަލުގައި ކޮލިފްލާވާ ބޭސްއެއްގައި ހަދާ ޕިއްޒާ ހިޔާރުކުރެ އެވެ. މިހިން މިކަންތައް ކުރަނީ ވިސްނިފައި އޮންނަ ގޮތުގައި ކާބޯހައިޑްރޭޓް އެއްވެސް ގޮތަކަށް ކައިގެން ނުވާނެ އެވެ.\nނަމަވެސް، ކާބޯހައިޑްރޭޓްގައި ވެސް "ގުޑްކާބްސް" ހިމެނެ އެވެ. ކޮމްޕްލެކްސް ކާބްސް ހަޖަމުވާން ގިނަ ވަގުތު ނަގަ އެވެ. އެހެން ކަމުން މި ފަދަ ކާބްސް ކެއުމުން ބަނޑުހައިވުން ލަހެވެ. އެއީ މިފަދަ ކާބްސްގައި ލޯންގްޗެއިން ޝުގާ މޮލެކިއުލްސް ހިމެނޭތީ ކުއްލިއަކަށް ހަށިގަނޑުގެ ބްލަޑް ޝުގާ މަތިކޮށެއް ނުދެ އެވެ.\nހަށިގަނޑަށް ބޭނުންވާ ހަކަތަ ހޯދައިދޭ މައިގަނޑަކީ ކާބޯހައިޑްރޭޓް ކަމުގައިވާ އިރު ކާބޯހައިޑްރޭޓް އެއްކޮށް ޑައެޓުން ކަނޑާލުމަކީ އުނދަގޫ ވާނެ ކަމެކެވެ. އަބަދު ވަރުބަލިވެ، އެއްވެސް ކަމެއް ކުރާނެ ހިއްވަރެއް ނެތި މީހާ މާޔޫސް ވެދާނެ އެވެ. އެހެން ކަމުން މީގެ ބަދަލުގައި ސިމްޕަލް ކާބޯހައިޑްރޭޓާއި ދުރުވެ ކޮމްޕްލެކްސް ކާބްސް ހިޔާރު ކުރަންވީ އެވެ.\nފަލަމަޑީގެ ބާވަތްތަކުގެ ތެރެއިން ކައްޓަލައަކީ ވަރަށް ގިނަ މީހުންނަށް ކަމުދާ ބާވަތެކެވެ. ހާއްސަކޮށް ފިޓްވާން ބޭނުންވާ މީހުން ކާލަން ސަޅި އެއްޗެއްކެވެ. ފޮނިކަމެއް ހުންނަ ކައްޓަލަ އަކީ ފެނު ކައްކައިގެން، އަވަނުން ފިހެލައިގެން ވެސް ބޭނުން ކުރެވިދާނެ އެއްޗެކެވެ. ކައްޓަލައި ފިހޭއިރު މިރުސްކޮޅެއް ލައިގެން ތައްޔާރު ކޮށްލާއިރު ތަފާތު މީރު ރަހެއް ގެނެެސް ދެއެވެ. ނިއުޓިރިޝަންގެ ގޮތުން ބަލާއިރު ކައްޓަލައިގައި ހިމެނޭ ހަކުރު ހަށިގަނޑަށް ފޮނުވަނީ ލަހުންނެވެ. މީގައި ވިޓަމިން ސީ އާއި ބީޓާ ކެރޮޓީން ހުރުމުގެ ސަބަބުން ދިފާއީ ނިޒާމް ވަރުގަދަ ކޮށްދީ ބައެއް ކަހަލަ ކެންސަރުން ވެސް ދުރުކޮށް ދެއެވެ.\nޗިކްޕީ ނުވަތަ އަހަރުމެން އާއްމުކޮށް މިކިޔާ ސަނާމުގަކީ ވެސް ޕްރޮޓީން މާއްދާ މަތި އަދި ކޮމްޕްލެކްސް ކާބެކެވެ. ކުޅިކޮށް ހަދާލައިގެން ކުކުޅާއި އެއްކޮށް ސެލެޑެއް ހަދައިގެން ވެސް އެއް ގަޑީގެ ކެއުމެއްގެ ގޮތުގައި ސަނާމުގު ހިމެނި ދާނެއެވެ.\nސަނާމުގަކީ އޭގައި ފައިބަރު މާއްދާ ގިނަ އެއްޗެކެވެ. އަދި މީގައި ހިމެނޭ ފައިބަރަކީ ސޮލިއުބަލް ފައިބާ ކަމުން ހިތުގެ ބަލިތަކުން ދުރުކޮށް ދިނުމަށް އެހީތެރިކޮށް ދެއެވެ. ސަނާމުގު ހާޢްސަވަނީ އޭގައި ހިމެނެނީ ރެސިސްޓަންޓް ސްޓާޗް ކަމުން ކާބޯހައިޑްރޭޓް ހަށިގަނޑުން އެންދުން ލަސްކޮށް ދެއެވެ. އަދި މިއީ ހަކުރުބަލި ހުންނަ މީހުން ކެއުމަށް ވެސް ވަރަށް ރަނގަޅު އެއްޗެއްކެވެ. ސަބަބަކީ މީހާގެ އިންސިއުލިން ސެންސިޓިވިޓީ ރަނގަޅު ކޮށްދޭތީ އެވެ.\nއޯޓްސް އަކީ ހޯލްގްރެއިނެކެވެ. އެހެންކަމުން އޯޓްސްއިން ހަށިގަނޑަށް ބޭނުންވާ ވިޓަމިން، މިނަރަލް އަދި ފައިބާ މީގައި ގިނައިން އެކުލެވިގެންވާ އެއްޗެއްކެވެ. ހެނދުނު ހޭލައިގެން ކާލާ ރޮށި އަދި ޕާނުގެ ބަދަލުގައި އެންމެ ސަޅީ ރޭގަނޑު ތައްޔާރުކޮށް ބަހައްޓާ އޯވަނައިޓް އޯޓްސް ކާލުމެވެ. އޯޓްސްއަކީ ގިނަ ގޮތްގޮތަށް ފަސޭހައިން ކައްކާލެވޭ އެއްޗެއްކެވެ. ދިވެހި ރަހަތައް ވެސް ލައްވައިގެން ހެނދުނުގެ ނާސްތާއަށް އޯޓްސް ބޭނުން ކުރެވިދާނެ އެވެ. އަދި މިއީ ކޮލެސްޓްރޯލް އާއި ދުރުކޮށްދޭ އެއްޗެއްވެސްމެ އެވެ.\nކީންވާ އަކީ ސްޓާ ފްރައިޑް ރައީސް ގެ ބަދަލުގައި ސްޓާ ފްރައިޑް ކީންވާ އަޖުމަ ބަލާލަންވީ އެވެ. ކޮމްޕްލެކްސް ކާބެއް ކަމުގައިވާ ކީންވާއަކީ ތަފާތު ގިނަ ފައިދާތަކެއް ލިބޭ އެއްޗެއްކެވެ. މިގޮތުން މިއީ ގުލޫޓަން ފްރީ އެއްޗެއްކަމުން ރޮށިތައްޓެއް ކާލުމުން ހަށިގަނޑަށް ލިބޭ ލޮޑުކަމާއި ވަރުބަލިކަމުން ވެސް ދުރުވެއެވެ. ކީންވާއަކީ ސުޕަ ފުޑެކެވެ.


Covid-19: Ronaldo ge musaara kudakurumah ebbasvejje - AO News\nކޮވިޑް-19: ރޮނާލްޑޯގެ މުސާރަ ކުޑަކުރާން އެއްބަސްވެއްޖެ\nމުޅި ދުނިޔޭގައި ހަލުވިކަމާއެކު ފެތުރެމުންދާ ކޮރޯނާވައިރަސް (ކޮވިޑް-19)ގެ ސަބަބުން ދިމާވާ މާލީ ގޮންޖެހުންތަކުން ސަލާމަތްވުމަށް ޔުވެންޓަސް އިން ކުރަމުން އަންނަ މަސައްކަތުގައި އެހީވުމުގެ ގޮތުން އެ ކްލަބަށް ކުޅެމުން އަންނަ ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯގެ މުސާރަ ކުޑަކުރާން ނިންމައިފިއެވެ.\nޓުޓޯސްޕޯޓުން ރިޕޯޓުކުރާ ގޮތުގައި، ރޮނާލްޑޯ އަށް އަހަރެއްގެ މައްޗަށް 31 މިލިއަން ޔޫރޯގެ މުސާރައެއް ލިބެމުން އަންނައިރު އޭގެތެރެއިން ގާތްގަނޑަކަށް 3.8 މިލިއަން ޔޫރޯ ވަނީ ކުޑަކުރުމަށް އެއްބަސްވެފައެވެ.\nމި ބަލިމަޑުކަމާއި ގުޅިގެން އިޓާލިއަން ލީގާއި ޔުއެފާ ޗެމްޕިއަންސް ލީގު އަދި ޔުރޮޕާ ލީގު ވަނީ މެދުކަނޑާލައިފައެވެ. އެހެންވެ ގޭޓް ފައިސާ އާއި ޓީވީ ރައިޓްސް ފައިސާ އިން ކްލަބްތަކަށް ގެއްލުން ވާނެއެވެ. އެކަން ފޫބައްދަން ބައެއް ކްލަބްތަކުން އަންނަނީ މުސާރަތައް ކުޑަކުރަމުންނެވެ. އެކަމާ ދެކޮޅު ހަދާ ކުޅުންތެރިންގެ ކޮންޓްރެކްޓް އުވާލާ މަންޒަރުތައް ވެސް ފެނެއެވެ.\nއިޓާލިއަން ސެރިއޭގެ އެއްވަނައިގައި މި ވަގުތު އޮތް ޔުވެންޓަސް އިން ކުޅުންތެރިންގެ މުސާރަ ކުޑަކުރުމުގެ މަސައްކަތް ފެށީ މިހާރު ލީގު ހުއްޓާލާފައި އޮތުމުން އެ ކްލަބަށް މާލީގޮތުން ލިބެމުން އަންނަ ގެއްލުންތައް ކުޑަކުރުމުގެ ގޮތުންނެވެ.\nއިޓަލީ އަކީ ކޮވިޑް-19 މިހާރު އެންމެ ބޮޑަށް ފެތުރިފައިވާ ޔޫރަޕްގެ ގައުމަށްވާއިރު، މިހާތަނަށް އައިއިރު ޔުވެންޓަސްގެ ތިން ކުޅުންތެރިން ކަމަށްވާ ޑެނިއެލީ ރުގާނީ އާއި ބްލައިސް މަޓުއިޑީ އަދި ޕައުލޯ ޑިބާލާ ވަނީ މި ރޯގާ އަށް ޕޮޒިޓިވްވެފައެވެ.\nރޮނާލްޑޯގެ އިތުރުން ޔުވެންޓަސްގެ ސްކޮޑުގައި ހިމެނޭ ހުރިހާ ކުޅުންތެރިން ވެސް ވަނީ މުސާރައިގެ 12 ޕަސެންޓް ކުޑަކުރުމަށް އެއްބަސްވެފައެވެ.\nކޮރޯނާވައިރަސްކްރިސްޓިއާނޯ ރޮނާލްޑޯއިޓަލީއިޓާލިއަން ސެރިއޭޔުވެންޓަސް\nކުޅިވަރާއި މަޖަލުގައި ދުވަސްތައް ވޭތު ކުރިން، ހޭވެރިކަންވީ ކޮވިޑް19 އަށް ފައްސިވުމުން


EURO 2020: Germany Balikoh France ah Ummeedhee Feshumeh - Vaguthu\nޔޫރޯ 2020: ޖަރުމަނު ބަލިކޮށް ފްރާންސަށް އުއުްމީދީ ފެށުމެއް\nފްރާންސް އާއި ޖަރުމަނު ބައްދަލުކުރި މެޗުގެ ތެރެއިން\nޔޫރޯ 2020 ގެ ގްރޫޕް ސްޓޭޖުގެ އެންމެ ފޯރިގަދަ އެއް މެޗު ކަމަށްވާ ފްރާންސްއާއި ޖަރުމަނުގެ ކުރިމަތިލުން 1-0 ގެ ނަތީޖާއަކުން އެންމެފަހުގެ ދުނިޔޭގެ ޗެމްޕިއަނުން ކަމަށްވާ ފްރާންސް ކާމިިޔާބުކޮށްފިއެވެ.\nމެޗު ފަށައިގެން ދެ ޓީމުގެ ފަރާތުން ފެނުނީ ވާދަވެރި ކުޅުމެކެވެ. މި ހާފުގެ ކުރީކޮޅު ފްރާންސް އިން އެންމެ ނުރައްކާކުރީ ކީލިއަމް އެމްބާޕޭ އެވެ. އޭނާ ފޮނުވާލި ބާރު ހަމަލާއެއް ޖަރުމަނުގެ ކީޕަރު ނޯޔާ ދިފާއުކުރިއެވެ.\nޖަރުމަނު ކޮޅަށް ފްރާންސް ކާމިޔާބުކުރި ހަމައެކަނި ލަނޑު ފެނިގެންދިޔައީ ފުރަތަމަ ހާފުގެ 20 ވަނަ މިނެޓުގައެވެ. މިއީ އޭރިއާ ތެރެއަށް ހެނާންޑޭޒް ހުރަސްކޮށްލި ބޯޅަ ސާފުކޮށްލަން އުޅުމުގެ ތެރޭގައި ޖަރުމަނުގެ ތަޖުރިބާކާރު ޑިފެންޑަރ މެޓް ހަމެލްސް އަތުން ބައިކޮޅަށް ވަދެފައިވާ ލަނޑެކެވެ.\nމި ލަނޑަށްފަހު ވެސް ފްރާންސަށް ލަނޑުޖަހާނެ ރަނގަޅު ފުރުސަތުތަކެއް ލިބުނެވެ. އަދި ޖަރުމަނުގެ ކުޅުންތެރިން ވެސް ނަތީޖާ ހަމަހަމަކުރަން މި ހާފުގައި ގިނަ މަސައްކަތްތަކެއް ކުރިއެވެ. މި ހާފުގައި ޖަރުމަނުން ގޯލުޖަހަން ކިރިޔާވެސް އެންމެ ރަނގަޅު ފުރުސަތެއް ލިބުނީ ތޯމަސް މުލާ އާއި ޓޯނީ ކްރޫސް އެވެ. މި ދެ ކުޅުންތެރިންނަށް ލިބުުނު ފުރުސަތުވެސް ގޯލާއި ސީދާކޮށް ފޮނުވާލެވޭ ގޮތް ނުވިއެވެ.\nފުރަތަމަ ހާފު ނިމެން ދަނިކޮށް ފްރާންސްގެ ކަރިމް ބެންޒެމާއަށް ލަނޑުޖަހާނެ ރަނގަޅު ފުރުސަތެއް ލިބުނެވެ. ނަމަވެސް އޭނާ ފޮނުވާލި ހަމަލާ ގޯލަށް އަމާޒުނުވިއެވެ.\nދެވަނަ ހާފު ފަށައިގެން ފްރާންސް ދިޔައީ ނުރައްކާކުރަމުންނެވެ. އެގޮތުން މެޗުގެ 52 ވަނަ މިނެޓުގައި އެމްބާޕޭގެ ދިން ބޯޅައަކުން އޭރިއާތެރެއަށް ވަދެ ފޮނުވާލި ހަމަލާ އަމާޒުވީ ގޯލުގެ އަރިމަތީ ދަނޑިއަށެވެ. އޭރު ގްރިޒްމަން ހުރީ ބޯޅައަށް ތައްޔާރުވެގެން އޭރިއާ ތެރޭގައެވެ.\nމެޗުގެ 66 ވަނަ މިނެޓުގައި ފްރާންސްގެ އެމްބާޕޭ ލަނޑެއް ޖެހިއެވެ. ނަމަވެސް ވީއޭއާރު ބެލުމަށްފަހު ރެފްރީ ނިންމީ އެއީ އޮފްސައިޑު ލަނޑެއްގެ ގޮތުގައެވެ. އެއީ ލަނޑު ޖަހަން ބޯޅަ ލިބުނުއިރު އެމްބާޕޭ އޮފްސައިޑުގައި ހުރުމުންނެވެ.\nއޭގެފަހުން 85 ވަނަ މިނެޓުގައި ވެސް ބެންޒެމާ ވެސް ލަނޑެއް ޖަހާފައިވެއެވެ. ކައުންޓާ އެޓޭކެއްގައި އެމްބާޕޭ ތަނަވަސްކުރި ބޯޅާއަކުން ބެންޒެމާ މި ލަނޑު ޖެހިނަމަވެސް ވީއޭއާރު ބެލުމަށްފަހު ރެފްރީ ނިންމީ އެމްބާޕޭ އެ ބޯޅަ ބެންޒެމާއަށް ދިނުމުގެ ކުރިން އޭނާ އޮފްސައިޑުގައި ވާކަމަށެވެ.


Westpark aai Villimale in vaguthee market golhi dhenee\nވެސްޓްޕާކާއި ވިލިމާލޭއިން ވަގުތީ މާރުކޭޓް ގޮޅި ދެނީ\nކުރީގެ ވެސްޓް ޕާކް ރެސްޓޯރެންޓް ސަރަހައްދުގައި ހަދާ ވަގުތީ މާރުކޭޓް--\nކުރިން ވެސްޓް ޕާކް ރެސްޓޯރެންޓް ހިންގި ސަރަހައްދާއި ވިލިމާލޭގައި ހަދަމުންދާ ވަގުތީ މާރުކޭޓްތަކުން ގޮޅި ދޫކުރުމަށް މާލޭ ސިޓީ ކައުންސިލުން އިއުލާން ކޮށްފި އެވެ.\nވެސްޓް ޕާކް ރެސްޓޯރެންޓް ހުރި ސަރަހައްދާއި ވިލިމާލޭގައި ވަގުތީ މާރުކޭޓް ހެދުމުގެ މަސައްކަތް މިހާރު ވަނީ ފަށާފަ އެވެ.\nސިޓީ ކައުންސިލުން ވަކި ވަކިން ކުރި ދެ އިއުލާނުގައި ވަނީ، ރޯދަމަހާއި ގުޅިގެން ކައުންސިލްގެ ފަރާތުން ދަނޑުވެރިން ގެންނަ ތާޒާ މޭވާ އާއި ތަރުކާރީ މާލޭ އާއި ވިލިމާލޭގައި ދިރިއުޅޭ ރައްޔިތުންނަށް ފަސޭހަ ކަމާއެކު ގަންނަން ލިބޭނެ ގޮތް ހަމަޖެއްސުމަށް ކުރީގެ ވެސްޓް ޕާކު ސަރަހައްދާއި ވިލިމާލޭގައި ގާއިމްކޮށްފައިވާ ވަގުތީ މާރުކޭޓުން ގޮޅިދޫކުރަން ނިންމާފައިވާ ކަމަށެވެ. އަދި ގޮޅި ދޫކުރަން ނިންމާފައި ވަނީ އެއްމަސް ދުވަހަށް ކަމަށްވެސް އިއުލާންގައި ވެއެވެ.\nވެސްޓުޕާކް ރެސްޓޯރަންޓު ހިންގި ސަރަހައްދުން ދޫކުރަން ނިންމާފައިވަނީ 32 ގޮޅިއެވެ. އަދި ވިލިމާލޭ މާރުކޭޓުން ދޫކުރަން ނިންމާފައިވަނީ 20 ގޮޅި އެވެ.\nއިއުލާންގައި ވަނީ، ވެސްޓް ޕާކް ރެސްޓޯރެންޓް ހިންގި ސަރަހައްދުން ގޮޅި ބޭނުންވާ ފަރާތްތަކުން އެކައުންސިލްގެ އާންމު ހިދުމަތްތަކާއި ބެހޭ ގޮޅިއަށް އެދޭ ފޯމް ފުރުމަށްފަހު އަންނަ ބުދަ ދުވަހުގެ ކުރިން އެކައުންސިލަށް ހުށަހެޅުމަށެވެ. އަދި ވިލިމާލޭ ވަގުތީ މާރުކޭޓުން ގޮޅިބޭނުންވާ ފަރާތްތަކުން އެކައުންސިލްގެ ވިލިމާލޭ ސެކްޝަނުން ގޮޅިއަށް އެދޭފޯމު ފުރުމަށްފަހު މިއަދު މެންދުރު 12:00 ގެ ކުރިން ހުށަހެޅުމަށެވެ.\nމާލޭ ސިޓީ މޭޔަރު ޝިފާ މުހައްމަދު ވިދާޅުވީ، ކުރިން ވެސްޓް ޕާކް ރެސްޓޯރެންޓް ހިންގި ސަރަހައްދާއި ވިލިމާލޭގައި ވަގުތީ މާރުކޭޓް ގޮޅިތައް ހެދުމުގެ މަސައްކަތް ކުރިއަށްދާ ކަމަށެވެ. ވަގުތީ މާރުކޭޓް ގޮޅިތައް ހަދަނީ ދަނޑުވެރިންނަށް ތަކެތި ވިއްކުމަށް އިތުރު ފުރުސަތުތަކެއް ހުޅުވާލުމުގެ ގޮތުން ކަމަށްވެސް އޭނާ ވިދާޅުވި އެވެ.\nލޯކަލް މާރުކޭޓް މާލޭ ސިޓީ ކައުންސިލް ރޯދަ މަސް\nމިސްކިތްތައް މަރާމާތު ކުރަން ކައުންސިލަށް އެއްމިލިޔަން ރުފިޔާދީފި\n392 ގޮޅި ހިމެނޭ މާރުކޭޓެއް އިންޑަސްޓްރިއަލް ވިލެޖުގައި އަޅަނީ


Addu tourism zone in bin dhookurun cancel koffi | Mihaaru\nއައްޑޫގެ ގުޅިފައިވާ ރަށްތަކުގެ މަތިން ނަގާފައިވާ ފޮޓޯއެއް. އައްޑޫން ބިން ދޫކުރަން ކުރި އިއުލާން އެމްއައިޓީޑީސީން ވަނީ ބާތިލުކޮށްފައި. -- ފޮޓޯ: ނަޖް\n26 ސެޕްޓެމްބަރ 2018 - 16:375comments\nއެ ކުންފުނިން މިއަދު ނެރުނު އިއުލާނެއްގައި ބުނެފައި ވަނީ "އައްޑޫ ސިޓީ އިންޓަގްރޭޓަޑްގެ ޓޫރިޒަމް ޒޯން ދަށުން ޓޫރިޒަމްގެ ވިޔަފާރި ކުރުމަށް އައްޑޫ ސިޓީން ބިން ދޫކުރުރުމާ ގުޅޭ ގޮތުން 2018 ސެޕްޓެމްބަރު 13 ވީ ދުވަހު ކުރެވުނު އިއުލާން ބާތިލްކޮށްފީމެވެ." މިހެންނެވެ. އެ އިއުލާން ބާތިލުކުރި ސަބަބެއް އެމްއައިޓީޑީސީން ހާމައެއް ނުކުރެ އެވެ.\nއެ ކުންފުނިން އައްޑޫން ބިން ދުކުރަން ނިންމީ އެ ސިޓީގެ ހިތަދޫ، ފޭދޫ، މަރަދޫ، ހުޅުދޫ، މީދޫ އަދި ހިކަހެރައިން ކަނޑައަޅާފައިވާ ޓޫރިޒަމް ޒޯންތަކުން ޓޫރިޒަމްގެ ވިޔަފާރި ކުރުމަށް ބިން ބޭނުންވާ ފަރާތްތަކަށެވެ.\nކުރިން ކުރި އިއުލާނުގައިވާ ގޮތުން އެމްއައިޓީޑީސީން އެ މަޝްރޫއުގެ ބިޑް ފޮތް ވިއްކުމާއި ބިޑް ބަލައިގަތުން ކުރިއަށް ގެންދަން ނިންމާފައި ވަނީ މިދިޔަ ހަފުތާގެ ހޯމަ ދުވަހުން ފެށިގެން މާދަމާގެ ނިޔަލަށެވެ. އަދި ހުށަހަޅާ ބިޑްތައް ހުޅުވަން ހަމަޖައްސާފައި ވަނީ އަންނަ މަހުގެ އެއްވަނަ ދުވަހު އެވެ. ބިޑް އިވެލުއޭޓްކުރުން ކުރަން ނިންމާފައި ވަނީ އޮކްޓޯބަރު 1 ން4ގެ ނިޔަލަށް ކަމަށް ވެސް އެ އިއުލާންގައި ބުނެފައިވެ އެވެ. އަދި ހުށަހަޅާ ބިޑްތައް ހުޅުވުން އޮންނާނީ އޮކްޓޯބަރު 1 ވަނަ ދުވަހުގެ މެންދުރު 2:00 ގައި ކަމަށް ވެސް ބުނެފައިވެ އެވެ.\nއިތުރު ލިޔުންތައް އައްޑޫ ޓޫރިޒަމް އެމްއައިޓީޑީސީ


ކޮވިޑް-19: ފުވައްމުލައް ސިޓީ ހޯމްކަރަންޓީނުގައި ހުރިގެތައް – Mikal News\nކޮވިޑް-19: ފުވައްމުލައް ސިޓީ ހޯމްކަރަންޓީނުގައި ހުރިގެތައް\n23 ޖެނުއަރީ-3ފެބްރުއަރީ 2021 އަށް ހޯމް ކަރަންޓީނުގައި ހުރި ގެތައް\nފާއިތުވި ދިހަދުވަހު ދުވަހު، 23 ޖެނުއަރީ 2020 އިން3ފެބުރުއަރީ 2021 އަށ،ް ފުވައްމުލައް ސިޓީގައި ކޮވިޑް-19 އާއި ގުޅިގެން ހޯމް ކަރަންޓީނު ކުރެވުނު ގޭގެ އަދަދު 103 އަށް އިތުރު ވެއްޖެއެވެ. ކޮވިޑް-19ގެ ބައްޔަށް ފުވައްމުލައް ސިޓީގައި މިއަދު ވެކްސިން ޖަހަން ފަށާނެކަމަށް ބެލެވެއެވެ.\nމިދުވަސްވަރު ރާއްޖެގައި ކޮވިޑް-19ގެ ކޭސްތައް އިތުރުވަމުންދާތީ ރައްކާތެރިކަމުގެ ފިޔަވަޅުތައް ވަނީ ހަރުކަށިކޮށް ފައެވެ. އެގޮތުން މި ފެބްރުއަރީ މަހު 7ގެ ފަހުން ހުރިހާ ރަށެއްގައި ގެއިން ބޭރުގައި އުޅޭ އިރު މާސްކު އެޅުން ވަނީ މަޖުބޫރުކުރެވިފައެވެ. އަދި މާސްކް ނާޅާ ނަމަ 1000 (އެއްހާސް) ރުުފިޔާއިން ޖޫރިމާނާ ކުރެވޭނެ ކަމަށް ސިއްޙީ ކުއްލި ނުރައްކަލުގެ ހާލަތުގެ އިރުޝާދުގައި ވަނީ އަންގާފައެވެ. އެޗްޕީއޭގެ ގައިޑްލައިން\nމި ފެބްރުއަރީ 7ގެ ފަހުން ހުރިހާ ރަށެއްގައި ގެއިން ބޭރަށް ނިކުމެއުޅޭއިރު މާސްކް އެޅުން މަޖުބޫރު.\nރާއްޖޭގައި ސިއްޙީ ކުއްލިނުރައްކަލުގެ ހާލަތު 10 ވަނަ ފަހަރަށް އިތުރުކޮށްފައި ވެއެވެ. އެގޮތުން 2020 ވަނަ އަހަރު މާރިޗު މަހު 12 ވަނަ ދުވަހުން ފެށިގެން އިއުލާންކުރަމުން އަންނަ ސިއްހީ ކުއްލިނުރައްކަލުގެ ހާލަތު އެންމެ ފަހުން އިތުރުކުރީ4ފެބުއަރީ 2021 އިން ފެށިގެން 30 ދުވަހަށް، މާރިޗު3އާއި ހަމައަށެވެ.\nފާއިތުވި ދިހަ ދުވަހުގެ ތެރޭގައި ފުވައްމުލަައް ސިޓީގައި ހޯމް ކަރަންޓީނުގައި ހުރި ގެތައް އެންމެ ގިނައީ ދިގުވާނޑު އަވަށުގައެވެ. އ ެއަވަށުގައި 19 ގެއެއް ހޯމް ކަރަންޓީނުގައި ހުރިއިރު މިސްކިތްމަގު ގައި 16 ގެއެއް، ދަޑިމަގާއި ހޯދަޑުގައި 15 ގެ އަދި ދޫނޑިގަމުގައި 14 ގެއެއް ހޯމް ކަރަންޓީނުގައި އެބަހުއްޓެވެ. ހޯމަ ކަރަންޓީނު ކުރެވިފައިވާ ގެތައް އެންމެ މަދީ މާދަޑު (6) އަދި މާލެގަމު (7) ގައެވެ.\nހޯމް ކަރަންޓީނު ކުރެވޭ ބައެއް ގޭގޭގައި 1 އަށް ވުރެ ގިނަ މީހުން ހޯމް ކަރަންޓީނުގައި ތިބެއެވެ. ފުވައްމުލައް ސިޓީގައި ހޯމް ކަރަންޓީނު ކޮށްފައި މުޅިއެކު ތިބީ ކިތައް މީހުން ކަމެއް ފުވައްމުލައް ސިޓީ ކައުންސިލުން ހާމައެއް ނުކުރެއެވެ.\nފާއިތުވި ޖެނުއަރީ މަހު ފުވައްމުލަކު ހޮސްޕިޓަލުން ކޮވިޑް-19ގެ ސާމްޕަލް ނަގައި ޓެސްޓް ކުރުވި އަދަދުތައް.\nފާއިތުވި ޖެނުއަރީ މަހު ފުވައްމުލައް ސިޓީން ހޯމްކަރަންޓީން ނިންމައި 534 މީހަކު ޕީސީއާރު ޓެސްޓް ހަދާފައިވާކަމަށް ފުވައްމުލަކު ހޮސްޕިޓަލުން ހާމަކުރައްވައެވެ. އެހެން ބަލިތަކުގައި ކޮވިޑް-19 ނޫންކަން ޔަގީން ކުރުމުގެ ގޮތުން ކުރި 142 ސާމްޕަލާއި ދަތުރުވެރިންގެ 39 މީހުންގެ ސާމްޕަލާއެކު ޖުމްލަ 716 ސާމްޕަލް ނިމުނު ޖެނުއަރީ މަހުގައި ނަގައި ޓެސްޓް ކުރެވިފައިވާ ކަމަށް ހޮސްޕިޓަލުން ހާމަކުރި މައުލޫމާތުން އެނގެއެވެ. ފުވައްމުލަކު ހޮސްޕިޓަލުން ކޮވިޑް-19އަށް ޓެސްޓް ކުރަން ފެށީ ފާއިތުވި ޖެނުއަރީ މަހު 27 ވަނަ ދުވަހުއެވެ. އަދި ފުވައްމުލަކު ހޮސްޕިޓަލުގެ ޖީންއެކްސްޕާޓް މެޝިނުން ފަހަރަކު ޓެސްޓް ކުރެވެނީ4ސާމްޕަލެވެ.\nއަމިައްލަ ރަށަށް ދިއުމުގެ ބޭނުމުގައި ނޫންގޮތަކަށް އެއްވެސް ބޭނުމެއްގައި މިހާރު އަތޮޅުތަކަށް ދަތުރުކުރެވެނީ3ދުވަސް ނުވާ ޕީސީއާރު ނެގަޓީވް ޓެސްތް ނަތީޖާ އަކާއެކުގައެވެ. ނަމަވެސް އަދިވެސް އޮތީ އަތޮޅުތަކުން މާލެ ސަރަހައްދަށް ދަތުރުކުރާ މީހުން ކަރަންޓީން ވާކަށް ނުޖެހޭ ގޮތަށެވެ. އަދި ރާއްޖެއިން ބޭރުން އަންނަ މީހުން އަލުން ކަރަންޓީނު ވާން ޖެހޭގޮތަށް އުސޫލަށްވަނީ ބަދަލުގެނެސްފައެވެ.\nފުވައްމުލައް ސިޓީގައި މިހާތަނަށް ކޮވިޑް-19 އަށް ޕޮޒިޓިވް ވެފައިވަނީ މުޅިއެކު7މީހުންނެވެ. ފުވައްމުލައް ސިޓީން ބައްޔަށް ޕޮޒިޓިވް ވީ މުޅިންވެސް ހޯމްކަރަންޓީނު ނިންމި މީހުންނެވެ. އެއީ ބަންގްލާދޭޝް މަސައްކަތު މީހަކާއި ފުވައްމުލަކު6މީހުންނެވެ. އެ އެންމެފަހުން ބައްޔަށް ޕޮޒިޓިވް ވި3މީހުން ފިޔަވައި އަނެއް4މީހުން ވަނީ ބަލިން ރަނގަޅުވެފައެވެ.


bolifushi kairin dhiyavi safari adiyah hingahjje,6meehakah hospital gai faruvaa dhenee - One Online\nކޯސްޓު ގާޑުގެ އުޅަނދެއް. ފޮޓޯ އެމްއެންޑީއެފް\nބޮލިފުށި ކައިރިން ދިޔަވި ސަފާރީ އަޑިއަށް ހިނގައްޖެ،6މީހަކަށް ހޮސްޕިޓަލުގައި ފަރުވާ ދެނީ\nސަތާރު މީހުންނާއެކު ބޮލިފުށި ކައިރިން ދަތުރުކުރަމުން ދިޔަ ސަފާރީއެއް ދިޔަވުމުގެ ސަބަބުން އަޑިއަށް ހިނގައްޖެ އެވެ. މި ސަފާރީން ދަތުރުކުރި މީހުންގެ ތެރެއިން ހަ މީހަކަށް ފަރުވާ ދިނުމަށް ހޮސްޕިޓަލަށް ގެންގޮސްފައިވާ ކަމަށް ވެސް ކޯސްޓްގާޑުން ބުނެ އެވެ.\nބޮލިފުށި ކައިރިއަށް ދިޔަވެ އަޑިއަށް ގޮސްފައި ވަނީ "ހޭންޑީ ކްރޫޒް" ކިޔާ ސަފާރީއަކަށެވެ. އެ ހާދިސާގެ ރިޕޯޓު ލިބުނީ މިއަދު ހެނދުނު 8:30 އެހާކަންހާއިރު ކަމަށް އެމްއެންޑީއެފުން ވަނީ ބުނެފަ އެވެ.\nއެ ސަފާރީން ދަތުރުކުރި މީީހުން ކޯސްޓުގާޑަށް ނެގުމުގެ މަސައްކަތްކަތް މިހާރު ކުރަމުން އަންނަ ކަމަށް އެމްއެންޑީއެފުން ވަނީ ބުނެފަ އެވެ. އެމްއެންޑީއެފުން ބުނީ، ސަފާރީގައި ތިބި 17 މީހުންގެ ތެރެއިން ހަ މީހަކަށް ފަރުވާ ދިނުމަށް ހޮސްޕިޓަލަށް ގެންގޮސްފައިވާ ކަމަށެވެ.\nމިއަދު ރާއްޖޭގެ ބަޔަކަށް ބޯކޮށް ވާރޭވެހި ވައިގަދަ ވެ، ކަނޑުތައް ވެސް ގަދަވާނެ ކަމަށް ލަފާކޮށް މޫސުމާ ބެހޭ ގައުމީ އިދާރާ (މެޓް) އޮފީހުން ވަނީ ބައެއް އަތޮޅުތަކަށް އޮރެންޖް އެލާޓް ނެރެފަ އެވެ. އަދި ކަނޑުމަތީގެ ތަފާތު ހާދިސާތަކުގެ މައުލޫމާތު ކޯސްޓްގާޑަށް ލިބެމުންދާ ކަމަށް ބުނެ، ކަނޑުދަތުރުކުރާ ފަރާތްތަކުން މޫސުމަށް ސަމާލުކަން ދިނުމަށް އެމްއެންޑީއެފުން ވަނީ އިލްތިމާސް ކޮށްފަ އެވެ\nގުޅޭ ޓެގު ކޯސްޓްގާޑް އެމްއެންޑީއެފް ކަނޑުމަތީގެ ހާދިސާތައް ރެސްކިއު މޫސުމް ސަފާރީ އުޅަނދު


މުވައްޒަފުންގެ އިނާޔަތްތައް ވަކި މިންގަނޑަކުން މި މަހު ކަނޑާލާ ގޮތަށް ހަމަޖައްސައިފި\nދައުލަތުގެ މުވައްޒަފުންގެ އިނާޔަތްތައް މި މަހުގެ 15 ން ފެށިގެން ކަނޑާލަންޖެހޭ ގޮތުގެ ތާވަލެއް އެކުލަވާލައި އެ ތާވަލާ އެއްގޮތަށް އަމަލުކުރުމަށް ފިނޭންސް މިނިސްޓްރީން ސަރުކާރުގެ ބައެއް އިދާރާތަކަށް އަންގައިފި އެވެ.\nފިނޭންސް މިނިސްޓްރީން މި ހަފުތާގެ ތެރޭގައި ބައެއް މުއައްސަސާތަކަށް ފޮނުވި ސިޓީއެއްގައި ބުނެފައި ވަނީ ދައުލަތުގެ މުވައްޒަފުންގެ އަދަދާއި މުވައްޒަފުންގެ މުސާރަ އިނާޔަތްތަކާ ބެހޭ ގޮތުން ރައީސުލްޖުމްހޫރިއްޔާ ހާމަކުރެއްވި ސިޔާސަތުގެ ދަށުން، މުސާރަ އާއި އިނާޔަތްތައް ކުޑަކުރަންޖެހޭ ގޮތުގެ ދިރާސާއެއް ކޮށްފައިވާ ކަމަށެވެ. އަދި އެ ދިރާސާ އިން ދައްކާ ގޮތުގައި މުވައްޒަފުންގެ އަސާސީ މުސާރަ އިން އެއްވެސް އެއްޗެއް އުނިނުކޮށް، އިނާޔަތްތަކުން ވަކި ބައެއް ކަނޑާލުމުން، މުވައްޒަފުންގެ މުސާރަ އާއި އިނާޔަތްތަކުން އުނިކުރަންޖެހޭ އަދަދު ލިބޭ ކަމަށް ވެސް ފިނޭންސް މިނިސްޓްރީން ބުނެފައި ވެ އެވެ.\nފިނޭންސުން ބައެއް މުއައްސަސާތަކަށް ފޮނުވި ތާވަލުގައި، އެކިއެކި އިނާޔަތްތައް ކަނޑާލައިގެން ދައުލަތުގެ ބަޖެޓުން ސަލާމަތްކުރެވޭ މިންވަރު ބުނެފައި ވެ އެވެ.\nއެ ތާވަލުގައިވާ ގޮތުން ބައެއް އިނާޔަތްތައް 100 ޕަސެންޓް ކަނޑާލަ އެވެ. އޭގެ ތެރޭގައި ހިމެނެނީ މެޑިކަލް އެލަވަންސާއި މުވައްޒަފުންގެ މަގާމުގެ ގޮތުން ދޭ ހާއްސަ އެލަވަންސާއި މުވައްޒަފުންގެ ކޮއްތުގެ ގޮތުގައި ފައިސާއިން ދޭ އެލަވަންސާއި އެކިއެކި ކޮމެޓީތަކުގެ މެމްބަރުންގެ އެލަވަންސާއި އަމިއްލަ ރަށް ފިޔަވައި އެހެން ރަށްރަށުގައި ވަޒީފާ އަދާކުރާތީ ދޭ ދަތުރު އެލަވަންސާއި މުވައްޒަފުންނާއި އެ މީހުންގެ އަނބިދަރިންގެ ލިވިން އެލަވަންސާއި ފެމިލީ އެލަވަންސާއި އަސާސީ ވަޒީފާގެ އިތުރުން މުވައްޒަފުން ކުރާ އިތުރު މަސައްކަތުގެ އެލަވަންސާއި އަހަރީ ޗުއްޓީ ކެންސަލްވާ ދުވަސްތަކުގެ ފައިސާ އެވެ. މީގެ އިތުރުން ހިމެނެނީ ޔުނިފޯމް އެލަވަންސާއި ވަގުތީ ގޮތުން ހިންގުމުގެ އެލަވަންސާއި ޝިފްޓް ޑިއުޓީ އެލަވަންސާއި ހާޑްޝިޕް އެލަވަންސާއި އެހެން ވަޒީފާއެއް އަދާކުރުން މަނާކުރާތީ ދޭ އެލަވަންސާއި ރިސްކް އެލަވަންސާއި ހެދުން އެލަވަންސާއި ޒިންމާދާރުވެރިންގެ އެލަވަންސެވެ.\nސަރުކާރުގެ ހަރަދު ކުޑަކުރުމުގެ ގޮތުން މުޅިން އެއްކޮށް ކަނޑާލާ އިނާޔަތްތަކުގެ އިތުރުން ބައެއް އެލަވަންސްތައް އެކި މިންވަރަށް ކަނޑާލާ ގޮތަށް ވެސް ވަނީ ނިންމައިފަ އެވެ. އެގޮތުން އިތުރު ގަޑީގެ މަސައްކަތުގެ އެލަވަންސް 95 ޕަސެންޓް ކަނޑާލާއިރު އެހެނިހެން ގޮތްގޮތުން ދޭ އެލަވަންސް ހަމަ އެ މިންވަރަށް ކަނޑާލަ އެވެ. ސިވިލް ސާވިސް މުވައްޒަފުންނަށް ދޭ އިނާޔަތްތަކުގެ ތެރެއިން ނުކަނޑަނީ ހަމައެކަނި ރޯދަމަހުގެ އިނާޔަތާއި ބަންދު ދުވަސްތަކުގައި މަސައްކަތް ކުރާތީ މުސާރައިގެ އިތުރުން ދޭ އެލަވަންސާއި ދީނީ ހިދުމަތުގެ އިނާޔަތެވެ.\nސިވިލް ސާވިސްގެ މުވައްޒަފުންގެ އިތުރުން މިނިވަން މުސްތަގިއްލު މުއައްސަސާތަކުގެ މުވައްޒަފުންގެ އިނާޔަތްތައް ވެސް މި މަހުގެ 15 ން ފެށިގެން މަދުކުރުމަށް ސަރުކާރުން ނިންމައި އަންގާފައި ވެ އެވެ. އެގޮތުން އެ ތަންތަނުގެ މުވައްޒަފުންގެ އިނާޔަތުގެ ގޮތުގައި ވެސް ކަނޑާލަނީ ގާތްގަނޑަކަށް ސިވިލް ސާވިސްގެ މުވައްޒަފުންގެ އިނާޔަތުން ކަނޑާލާ ޕަސެންޓެކެވެ.\nހަވީރަށް އެނގިފައިވާ ގޮތުގައި މުވައްޒަފުންގެ އިނާޔަތްތަކުން ބައެއް މި މަހުގެ 15 ން ފެށިގެން ކަނޑާލުމަށް ފިނޭންސް މިނިސްޓްރީން އެންގި ގޮތަށް އަމަލު ކޮށްދިނުމަށް އެދި ސިވިލް ސާވިސް ކޮމިޝަނަށް ވަނީ އެ މިނިސްޓްރީން ސިޓީއެއް ވެސް ފޮނުވައިފަ އެވެ. އަދި އެ ސިޓީގެ ޖަވާބު ވެސް ސިވިލް ސާވިސް ކޮމިޝަނުން ފޮނުވާފައި ވެ އެވެ. އެކަމަކު އޭގެ އެއްވެސް ތަފުސީލެއް އެ ކޮމިޝަނުން ނުދެ އެވެ.\nސިވިލް ސާވިސްގެ މުވައްޒަފުންގެ އަދަދު މަދުކުރުމަށާއި މުސާރަ އާއި އިނާޔަތް ދަށް ކުރުމަށް ސަރުކާރުން ކުރާ މަސައްކަތުގައި ބައިވެރިނުވުމަށް އެދި ރައްޔިތުންގެ މަޖިލީހުގެ މެމްބަރުންތަކެއް ވަނީ ސިވިލް ސާވިސް ކޮމިޝަނަށް މި ހަފުތާގައި ސިޓީއެއް ވެސް ފޮނުވައިފަ އެވެ. އަދި މުވައްޒަފުންގެ އިނާޔަތްތައް ކަނޑާލަން އުޅޭ މި ދަނޑިވަޅު ރައީސުލްޖުމްހޫރިއްޔާގެ ސްޕެޝަލް އެންވޯއި އިބްރާހިމް ހުސެއިން ޒަކީ އާއި ޕޮލިޓިކަލް އެޑްވައިޒަރު ހަސަން އަފީފުގެ މުސާރަ އާއި އިނާޔަތް ވެސް ވަނީ ބޮޑު ކުރައްވައިފަ އެވެ.


Gaumee inaamah nan hushahelhumuge furusathu hulhuvaalaifi\nޤައުމީ އިނާމަށް ނަން ހުށަހެޅުމަށް ހުޅުވާލައިފި\n5 މަސް,4ދުވަސް, 19 ގަޑި, 19 މިނެޓް, 31 ސިކުންތު ކުރިން 1250ހުސައިން ނާސިފް\nޤައުމީ އިނާމަށް ނަން ހުށަހެޅުމުގެ ފުރުޞަތު ހުޅުވާލާ އެކަމާއި ގުޅޭ ލިޔުން، ދިވެހި ސަރުކާރުގެ ގެޒެޓުގައި ޝާއިޢު ކުރައްވައިފިއެވެ.\nމިއަހަރުން ފެށިގެން ޤައުމީ އިނާމު ދިނުމަށް ހަމަޖެހިފައި ވަނީ ޤައުމީ ދުވަހުގެ މުނާސަބަތުގައި ބާއްވަވާ ޖަލްސާގައެވެ.\nރައީސް އޮފީހުން ވިދާޅުވީ ޤައުމީ އިނާމު ދިނުމަށް ހަމަޖެހިފައި ވަނީ މައިގަނޑު 33 ދާއިރާއަކުން ކަމަށެވެ. އެގޮތުން އެ ދާއިރާތަކާއި ގުޅޭގޮތުން ސަރުކާރުގެ ވުޒާރާތަކާއި އެހެނިހެން މުއައްސަސާތަކުގެ ޚިޔާލު ހޯދާ ގެންނަން ޖެހޭ ބަދަލުތައް ޤައުމީ އިނާމާބެހޭ ކޮމިޓީން ގެނެސްފައިވާ ކަމަށް ރައީސް އޮފީހުން ވަނީ ވިދާޅުވެފައެވެ.\nޤައުމީ އިނާމަށް އަމިއްލަ ގޮތުންނާއި އެހެން ފަރާތެއްގެ ނަން ހުށަހަޅަން ބޭނުންވާ ފަރާތްތަކުންނާއި، ކުންފުނި، ޖަމިއްޔާ ޖަމާޢަތްތައް ފަދަ ތަންތަނުންވެސް ސަރުކާރުގެ އިދާރާއެއް މެދުވެރިނުކޮށް، ނަން ހުށަހެޅޭނެ އިންތިޒާމް ވަނީ ހަމަޖައްސަވާފައެވެ. އަދި ސަރުކާރުގެ އިދާރާތަކުންނާއި، މިނިވަން މުއައްސަސާތަކުން ޤައުމީ އިނާމަށް ނަން ހުށަހެޅޭނެ އިންތިޒާމްވެސް ވަނީ ހަމަޖައްސާފައެވެ.\nޤައުމީ އިނާމަށް ނަން ހުށަހެޅުމުގެ ފުރުޞަތު ޖުލައި މަހުގެ 31 ވަނަ ދުވަހުގެ މެންދުރުފަހު 2:00 އާއި ހަމައަށް ވަނީ ހުޅުވާލާފައެވެ. ފޯމު ހުށަހަޅަން ޖެހެނީ، ޤައުމީ އިނާމާބެހޭ ކޮމިޓީއަށް އެޑްރެސް ކުރައްވާ ރައީސުލްޖުމްހޫރިއްޔާގެ އޮފީހަށެވެ. ޤައުމީ އިނާމަށް ނަން ހުށަހަޅާ ފޯމު، ރަސްމީ ގަޑީގައި ރައީސުލްޖުމްހޫރިއްޔާގެ އޮފީހުން ދޫކުރައްވާނެއެވެ. އަދި އެއޮފީހުގެ ވެބްސައިޓުންވެސް ޑައުންލޯޑް ކުރެއްވޭނެއެވެ.\n10 ގަޑި ކުރިން 21 0\n10 ގަޑި ކުރިން 14 0\n10 ގަޑި ކުރިން 12 0\n11 ގަޑި ކުރިން 20 0


Heyo badhalu: Nufoozu nufoaruvaa kamuge dhaleelu! | Jazeera\tހެޔޮ ބަދަލު: ނުފޫޒު ނުފޯރުވާ ކަމުގެ ދަލީލު! - Jazeera\nހެޔޮ ބަދަލު: ނުފޫޒު ނުފޯރުވާ ކަމުގެ ދަލީލު!\nނާޒިމް ހަސަން October 14, 2020 115 views0\nރާއްޖެއަށް އާ ގާނޫނު އަސާސީއެއް ފައްކާކުރީ ހުރިހާ ބާރެއް މަސްހުނިވެ، ވެރިކަމުގެ ނުފޫޒު ގަދަ ނިޒާމް ރައްޔިތުންނަށް ކަމު ނުގޮސްގެނެވެ. ސަރުކާރުގެ ތެރޭގައި ހިނގާ ގޯހެއް ވިއްޔާ، ފަރުދާގެ ފުރަގަހުން ގެއްލިގެންދާ މަންޒަރު ދިވެހިންނަށް ކަމުނުދާތީއެވެ. އެތައް ގިނަ މަޝްވަރާ އާއި ބަހުސަށްފަހު ގެނައި ފެހި ގާނޫނު އަސާސީއިން މިކަން ލިޔުމުން ނިމުމަށް ގެނައެވެ.\nގާނޫނު އަސާސީގައިވާ ގޮތުން ދައުލަތުގެ ތިން ބާރު އޮންނާނީ ވަކިވެފައެވެ. އޭގެ މެދަށް މިނިވަން މުއައްސަސާތައް އާދެއެވެ. މިއީ މި ނިޒާމްގެ އެންމެ މުހިންމު ގުނަވަންތަކެވެ. މި މިނިވަން މުއައްސަސާތަކަކީ ދައުލަތުގެ ބާރުތަކުން އަމަލު ކުރާ ގޮތް ބަލައި ފާރެވެރިވާން ތިބޭ މުސްތަގިއްލު ބައެކެވެ. މުޅިން މިނިވަން ބައެކެވެ. ރައިސުލްޖުމްހޫރިއްޔާއަށް ތުހުމަތެއް އަޔަސް، އެ ބެލުމުގެ ކުޅަދާނަކަން ހުންނަން ޖެހޭ ބައެކެވެ. މި މުއައްސަސާތަކުގެ ތެރޭގައި އޮޑިޓް އޮފީސް، އެންޓި ކޮރަޕްޝަން ކޮމިޝަން، ހިއުމަން ރައިޓްސް ކޮމިޝަން، ޕްރޮސިކިއުޓާ ޖެނަރަލްގެ އޮފީސް، ޖުޑީޝަލް ސާވިސް ކޮމިޝަން ފަދަ ތަންތަން ހިމެނެއެވެ.\nމި ފަރުމާއަށް ގާނޫނު އަސާސީގައި އޮތް ނަމަވެސް ލިޔުމުގައި އެ އޮތްއޮތުން އަމަލީ ސިފައެއްގައި މިވީހާ ތަނަށް ވެސް ދިވެހިންނަށް ފެންނަ ވަރެއް ނުވެއެވެ. ކޮމިޝަންތައް ވެރިކަމުގެ ބާރުގެ އަތްދަށުވެ ގުޑާނުލެވި ތިބި މަންޒަރު ފެނުނެވެ. ރިޝްވަރާއި ފްލެޓާ ނަގައިގެން މައްސަލަތައް ގެއްލުވާލި ހާލަތްތައް ވެސް ފެންމަތިވިއެވެ. ވެރިކަމުން ބޭނުންވާ މައްސަލަތައް ހިނދާލައި، އިދިކޮޅު ނުވަތަ ވާދަވެރި ފަރާތްތައް ފަހަތުން ދުއްވާ ހަތިޔާރެއްގެ ގޮތުގައި ކޮމިޝަންތައް ބޭނުންކުރިއެވެ. މިހާރު މިއޮތް ރައީސް އިބްރާހިމް މުހައްމަދު ސޯލިހުގެ ސަރުކާރުގެ އެންމެ ބޮޑު ވައުދަކީ މިކަން ބަދަލު ކުރުމެވެ.\nރައީސް ސޯލިހު އަބަދުވެސް ވިދާޅުވާ ގޮތުގައި ކޮރަޕްޝަނަށް އެމަނިކުފާނުގެ ސަރުކާރުގައި އޮންނާނީ ޒީރޯ ޓޮލަރެންސްއެވެ. އެއީ ސަރުކާރުގެ ވެރިއަކަށް ވިޔަސް ތަފާތެއް ނެތެވެ. އެގޮތުގެ މަތިން ކޮރަޕްޝަންގެ މައްސަލަތައް ހުށަހެޅޭނެ ފަސޭހަ އިންތިޒާމް ވެސް ހަމަޖެއްސެވިއެވެ. އެމަނިކުފާނު ވަނީ ކޮރަޕްޝަންގެ ތުހުމަތުވި ބައެއް ވެރިންނަށް ފިޔަވަޅު ވެސް އަޅުއްވާފައެވެ.\nސަރުކާރަށް ވެސް އަދި ރައްޔިތުންނަށް ވެސް ބޮޑު ހައިރާން ކަމެއް ލިބުނު އޮޑިޓް ރިޕޯޓެއް އާންމުކުރިއެވެ. އެއީ ކޮވިޑާ ގުޅިގެން ވެންޓިލޭޓަރު ހޯދި ގޮތުގެ އޮޑިޓެވެ. އޭގައި ކޮރަޕްޝަނަށް މަގުފަހިވާ ގޮތަށް އަމަލުކޮށްފައިވާ ކަމަށް ނިންމައި، އޮޑިޓް ރިޕޯޓުން ވަރަށް ތަފްސީލް ރިޕޯޓެއް ނެރުނެވެ. މީގެކުރިން އެފަދަ ރިޕޯޓެއް އޮޑިޓް ނެރުމުން އޮޑިޓާ ޖެނަރަލް، އެހެލައި މަގާމުން ދުރުކުރި މަންޒަރު ފެނުނެވެ. ނަމަވެސް ސަރުކާރުން އޮޑިޓް ރިޕޯޓް ބަލައިގަނެ، އެއާ ގުޅިގެން ފިޔަވަޅު އެޅުއްވިއެވެ. ތުހުމަތުވަނީ ސަރުކާރުގެ ހެލްތު މިނިސްޓަރު އަބްދުﷲ އަމީން އާއި އެ މިނިސްޓްރީގެ ބިޑް ކޮމިޓީއަށެވެ. ސިޔާސީ ގޮތުން ވެސް ބާރުގަދަ ބޭފުޅުން އޭގެ ތެރޭގައި ހިމެނުނު ނަމަވެސް ރައީސް ސޯލިހު އެ އެންމެ ބޭފުޅުންނަށް ގޭގައި މަޑުކުރައްވަން އަންގަވައި ފިޔަވަޅު އެޅުއްވިއެވެ. އޮޑިޓް ނެރުނުއިރު ވެސް އޭސީސީއިން ވެސް މައްސަލަ ދިޔައީ ތަހުގީގު ކުރަމުންނެވެ. އޮޑިޓާއެކު އެ ތަހުގީގު އަވަސްކުރިއެވެ. އަދި މިއަދު ވަނީ ދައުވާ ކުރަން ޕީޖީ އޮފީހަށް ފޮނުވާފައެވެ. އޭސީސީއިން ދައުވާކޮށް ދިނުމަށް ޕީޖީއަށް ފޮނުއްވި 11 ބޭފުޅުންގެ ތެރޭގައި ހެލްތު މިނިސްޓަރު އަމީން ވެސް ހިމެނެއެވެ.\nމިއީ ރާއްޖޭގެ ތާރީހުގައި އަލަށް ހިނގައިގެން ދިޔަ ކަމެކެވެ. ސަރުކާރުގެ މިނިސްޓަރަކަށް ހުންނެވި ބޭފުޅަކަށް ކޮރަޕްޝަންގެ ދައުވާ އުފުލާ ހިސާބަށް ދިޔައީ އަލަށެވެ. އެ ނޫން ހާލަތުގައި މިނިސްޓަރެއް ނުވަތަ އެފަދަ ބޭފުޅަކަށް ވެސް ދައުވާ ކުރެވޭ ހިސާބަށް ދަނީ ސަރުކާރު ބަދަލުވުމުން ނޫންނަމަ އެ މިނިސްޓަރަކު ސަރުކާރުން ބޭރުކުރުމަށްފަހުއެވެ. މިކަމުން ސާފުވާ ކަންކަން އެބަހުއްޓެވެ.\nސަރުކާރު ނުވަތަ ރައީސްގެ ނުފޫޒު، މިއިން އެއްވެސް މިނިވަން\nމުއައްސަސާއަކަށް އޮތްނަމަ، މައްސަލަ މިހާ ހިސާބަށް ނުދާނެއެވެ. އެނގިގެންދާ\nކަމަކީ ސަރުކާރުން މުއައްސަސާތަކަށް ނުފޫޒު ފޯރުވަމުން ނުދާ ކަމެވެ. ތުހުމަތުވާނަމަ\nއެއީ ކޮންމެ ފަރާތެއް ނަމަވެސް އެކަން ތަހުގީގު ކުރެވިގެން ދިޔުމެވެ. ސަރުކާރާ\nދެކޮޅަށް މައްސަލައެއް އައިސްގެން އޮޑިޓާ ޖެނަރަލް ވެސް އަދި ކޮމިޝަންތަކުގެ\nމެންބަރުން ވެސް ވަކިނުކުރާ ކަމެވެ. މިއީ ހެޔޮ ބަދަލެކެވެ. ފެހި ގާނޫނު އަސާސީއިން\nފަރުމާކޮށްފައިވާ ހަގީގީ ނިޒާމްގެ އެންމެ ވަރުގަދަ ސިފައެވެ. އެ ސިފަ، ދައުލަތުގައި\nހަގީގީ މާނާގައި ޖެހިގެންދާކަން މިއަދު ދަލީލުވެގެން ގޮސްފިއެވެ.


Eagles ge match ah Abahani ah Nepal ah nudhevumuge biru\nއޭއެފްސީ ކަޕްގެ ޕްރިލިމިނަރީ މަރުހަލާގެ ދެ ވަނަ ބުރުގައި، ރާއްޖޭގެ ކުލަބު އީގަލްސް އާ ދެކޮޅަށް، ބަންގުލަދޭޝްގެ ޑާކާ އަބަހާނީ ކުޅެން ހަމަޖެހިފައިވާ މެޗު ނޭޕާލަށް ބަދަލު ކުރި ނަމަވެސް. އަބަހާނީގެ ޓީމަށް ނޭޕާލަށް ދަތުރު ނުކުރެވިދާނެ ކަމުގެ ބިރު ކުރިމަތި ވެއްޖެ އެވެ.\nކުރިން އޮތް ގޮތުންނަމަ ބަންގުލަދޭޝްގައި މިއަދު ކުޅެން ހަމަޖެހިފައިވާ މެޗު، ބަނަގުލަދޭޝްގައި ނުކުޅެވުމުން، އަބާހާނީން، ނިއުޓްރަލް ވެނޫއެއްގެ ގޮތުގައި ނޭޕާލްގެ ނެޝަނަލް ސްޓޭޑިއަމް އިހްތިޔާރު ކުރުމުން އޭއެފްސީން ވަނީ، އެ މެޗު އަންނަ ބުދަ ދުވަހު ކުޅޭ ގޮތަށް ފަސް ކޮށްފަ އެވެ.\nއެހެންނަމަވެސް، މިހާރު ދިމާވެގެން އުޅެނީ އެހެން މައްސަލައެކެވެ. ބަންގުލަދޭޝްގައި ކޮވިޑް-19 ގެ ނުރައްކާ އިތުރަށް ބޮޑުވާން ފެށުމުން، އިންޓަނޭޝަނަލް ފުލައިޓުތައް މިއަދު ފެށިގެން މަޑުޖައްސާލުމަށް އެ ގައުމުގެ ސަރުކާރުން ވަނީ ނިންމާފަ އެވެ. އެހެންވެ، ޑާކާގެ ޓީމަށް ނޭޕާލަށް ދަތުރު ނުކުރެވިދާނެ ކަމުގެ ބިރު ވަނީ ކުރިމަތި ވެފަ އެވެ.\n"އެ މެޗު އޭޕްރީލް 21 ގައި ކުޅެންޏާ އަހަރެމެން ކިހިނެއް މި ލޮކްޑައުންގައި ނޭޕާލަށް ދަތުރު ކުރާނީ،" އަބާހަނީގެ މެނޭޖަރު ސަތިޔަ ޖިތު ރޫޕް ބަންގުލަދޭޝްގެ ބަނގަލާ ޓުރިބިއުން ނޫހަށް ދިން އިންޓަވިއުގައި ބުންޏެވެ. "އިންޓަނޭޝަނަލް ވައިގެ ދަތުރުފަތުރު މި ވަނީ މަނާ ކޮށްފައި. ނޭޕާލަށް ދަތުރުކުރުމަކީ މިހާލަތުގައި ކުރެވޭނެ ކަމެއް ނޫން. އަހަރެން ބޭނުން ވަނީ މިހާރު މިމައްސަލަ އޭއެފްސީއާ ހަމައަށް ގެންދަން. ބަލަމާ އޭއެފްސީން ނިންމާނީ ކޮންގޮތަކަށްތޯ."\nރުޕޫ ބުނީ، މެޗު ކުޅެން އެހެން ޕްރަޕޯސަލްއެއް އޭއެފްސީއަށް ރޭ އޭނާގެ ޓީމުން ހުށަހަޅާފައި ވާނެ ކަމަށެވެ. އަބަހާނީން ހުށަހަޅާފައި ވަނީ، ޕްލޭއޮފް މެޗު ކުޅޭ ދަނޑެއްގައި އަބަހާނީ އާއި އީގަލްސް މެޗު ކުޅުމަށެވެ. ޕްލޭއފްގެ ފުރަތަމަ ޖާގަ ހޯދަން ބެންގަލޫރު އެފްސީ އާއި ނޭޕާލްގެ އާމީ ކުލަބު މިއަދު އިންޑިއާގައި ކުޅޭނެ އެވެ. ޕްލޭއޮފް ތާވަލު ކޮށްފައި ވަނީ މިމަހު 28 ގައި ކުޅޭ ގޮތަށެވެ.\n"އަހަރެމެން ހުށަހަނާޅާނަން ވަކި ދަނޑެއްގައި ކުޅޭކަށް، އެކަން ނިންމާނީ އޭއެފްސީން. އަހަރެމެން ހުށަހަޅަނީ އަބަހާނީ އާއި އީގަލްސް މެޗު ޕްލޭއޮފް މެޗު ކުޅޭ ދަނޑުގައި ކުޅެން. ޕްލޭއޮފް މެޗުގެ ކުރިން އަބާހަނީ އާއި އީގަލްސް މެޗު ކުޅެ ޕްލޭއޮފް މެޗަށް ދާ ޓީމު ކަނޑައެޅުން. އޭރުން ކޮވިޑްގެ މިހާލަތުގައި ގިނަ ތަންތަނަށް ދަތުރު ނުކޮށް ފަރު ޖެއްސޭނެ." ބަނަގުލަޑޭޝްގެ ޑެއިލީ ނަޔާ ދިގަންޓާ ނޫހަށް ރުޕޫ ބުނެފައި ވެއެވެ.\nއޭއެފްސީ ކަޕްގެ ދެކުނު އޭޝިއާ ޒޯންގެ ގުރޫޕް ސްޓޭޖު އަންނަ މަހު އޮންނާނީ، ރާއްޖޭގަ އެވެ. އަންނަ މަހު 14 އިން 21 އަށް ކުޅޭ ގުރޫޕް ސްޓޭޖުން މިހާރުވެސް ޖާގަ ހޯދާފައި ވަނީ، ރާއްޖޭގެ ޗެމްޕިއަން މާޒިޔާ، އިންޑިއާގެ އައިލީގްގެ ޗެމްޕިއަން އޭޓިކޭ މޯހަން ބަގާން އަދި ބަނަގުލަދޭޝްގެ ޗެމްޕިއަން ބޮށުންދަރާ ކިންގްސް އެވެ. ގުރޫޕްގެ ފަހު ޖަގަ ލިބޭނީ ޕްލޭއޮފުން މޮޅުވާ ޓީމަކަށެވެ.


Qualifying Gai Iraq Athun Raajjeyge Zuvaan Team Balivejje - Vaguthu\nރާއްޖެ ކޮޅަށް ލަނޑުޖެހުމަށް ފަހު އިރާގު ކުޅުންތެރިން އުފާފާާޅުކުރަނީ-- ފޮޓޯ: އޭއެފްސީ\nބަހްރޭނުގައި މިހާރު ކުރިޔަށްދާ 23 އަހަރުންދަށުގެ އޭޝިއަން ކަޕް ކޮލިފިކޭޝަނުގައި ރާއްޖެ ކުޅުނު ފުރަތަމަ މެޗުން އިރާގު އަތުން ބަލިވެއްޖެ އެވެ.\nރާއްޖޭގެ ޒުވާން ޓީމު އަތުން އިރާގު މޮޅުވެފައިވަނީ 4-0 ގެ ނަތީޖާއަކުންނެވެ. މިއީ ކޮލިފައިންގައި ރާއްޖެ ކުޅެން ހަމަޖެހިފައިވާ ދެ މެޗުގެ ތެރެއިން އެއް މެޗެވެ.\nކޮލިފައިންގައި ރާއްޖެ ކުރިން ކުޅެން އޮތީ ތިން މެޗެވެ. އެއީ އިރާގާއި ބަހްރޭނާއި އަފްގާނިސްތާނާއި ދެކޮޅަށް ކުޅޭ މެޗެވެ. ނަމަވެސް އެންމެ ފަހު ވަގުތު އަފްގާނިސްތާނު މުބާރާތުގައި ވާދަނުކުރުމުން ރާއްޖެއަށް ޖެހުނީ ގްރޫޕުގައި ދެ މެޗު ކުޅޭށެވެ.\nކޮލިފައިންގެ ދެވަނަ މެޗުގައި ބައްދަލު ކުރާނީ 8 ވަަނަ ދުވަހު ބަހްރޭނާއެވެ. އަދި ފަހު މެޗުގައި ނުކުންނާނީ އަފްގާނިސްތާނާ ދެކޮޅަށެވެ. އެ މެޗު އޮތީ މި މަހު 31 ގައެވެ.\nރާއްޖެއާއި އިރާގު ބައްދަލުކުރި މެޗުގެތެރެއިން-- ފޮޓޯ: އޭއެފްސީ\nއެކަމަކު، އެންމެ ފަހު ވަގުތު މުބާރާތުގެ ގްރޫޕް ސީ ގައި އަފްގާނިސްތާނުން ބަހްރޭނަށް ނުދާތީ ރާއްޖެ މިހާރު ކޮލިފައިންގައި ރާއްޖެ އަށް ކުޅެން އޮތީ އެންމެ ދެ މެޗެވެ.\nއިރާގާއި ދެކޮޅަށް ކުޅުނު މެޗުގެ ވަރަށް ކުރީކޮޅު އެ ޓީމުން ލީޑުނެގިއެވެ. މި ލަނޑު މެޗުގެ 10 ވަނަ މިނެޓުގައި ޖެހީ މޯމެލް އަބްދުލްރިޒާ އެވެ. އަދި އެ ޓީމުގެ ދެވަނަ ލަނޑު މެޗުގެ 35 ވަނަ މިނެޓުގައި ލިބުނު ޕެނަލްޓީއަކުން ކާމިޔާބުކޮށްްދިނީ އަހްމަދު ސާޓިޕް އަގާ އެވެ. އެ ޓީމުގެ ބާކީ ދެ ލަނޑު ޖެހީ ބަދަލު ކުޅުންތެރިއެއްގެ ގޮތުގައި ކުޅެން އެރި ވަކާ ރަމަދާން އެވެ.\nމި މުބާރާތުގެ ކޮލިފައިން މެޗުތައް ބަހްރޭނުގައި ކުރިޔަށްދާނީ މި މަހުގެ 27 ވަނަ ދުވަހުން ފެށިގެން 31 ވަނަ ދުވަހުގެ ނިޔަލަށެވެ. އޭއެފްސީ 23 އަހަރުންދަށުގެ އޭޝިއަން ކަޕަށް ކޮލިފައިވާނީ ކޮލިފައިންގެ ހިމެނޭ އެގާރަ ގްރޫޕުގެ ތެރެއިން އެއްވަނަ، އަދި އެންމެ ރަނގަޅު ނަތީޖާ ނެރޭ ދެވަނަ ޓީމުގެތެރެއިން ހަތަރު ޓީމަކަށެވެ.


SunOnline: Roahan Islam dheenah kuri dhathuru, Hithaai roohun edhigen\nރޯހަން އިސްލާމު ދީނަށް ކުރި ދަތުރު، ހިތާއި ރޫހުން އެދިގެން\nމުހައްމަދު އައުޒަމް 24 Jun 2020, 12:33\nއައްޑޫގައި މަސައްކަތް ކުރަމުންދިޔަ ސްރީލަންކާގެ ރައްޔިތެއް ކަމަށްވާ ރޯހަން ރާމަސިންހަ ދާދި ފަހުން ވަނީ އިސްލާމްވެފަ އެވެ.\nއުމުރުން 51 އަހަރުގެ ރޯހަން ފާޅުގައި އިސްލާމްދީނަށް ވަތްކަން އިއުލާންކުރީ މިިދިޔަ ހުކުރު ދުވަހު އައްޑޫ ސިޓީގައި ހުންނަ މަސްޖިދުލް ތަގުވާގަ އެވެ.\nއިސްލާމްވުމަށް ފަހު އޭނާ މިހާރު ކިޔަނީ ހުސެއިން ޔޫސުފް އެވެ.\nރޯހަން މަސައްކަތް ކުރަނީ އައްޑޫގައި ހުންނަ ގަރާޖެއްގައި ޕެއިންޓަރަަކަށެވެ. އެ ގަރާޖު ހިންގަނީ ދިވެއްސަކާ ކައިވެނިކޮށްގެން އުޅޭ ލަންކާ މީހެއްކަމަށްވާ ކަމާލް އެވެ.\nއައްޑޫ ސިޓީގައި ހުންނަ މަސްޖިލުލް އިޚްވާންގެ އިމާމް މުހައްމަދު ނިޔާޒް "ސަން" އަށް މައުލޫމާތު ދެމުން ވިދާޅުވީ ރޯހާން އިސްލާމްދީން ގަބޫލުކުރިތާ މިހާރު ދުވަސްތަކެއް ވެއްޖެ ކަަމަށެވެ.\nއިސްލާމްވި ރޯހަން (މ)--\n"އަޅުގަނޑު ކައިރީގައި އެކަން ފުރަތަމަ ބުނީ އޭނާގެ ބޮސް ކަމާލް. ކަމާލް ބުނެފި އަޅުގަނޑު ކައިރީގައި ރޯހަން މިސްކިތުން ނުކުމެގެން އަންނަ ތަން ވަރަށް ގިނައިން ފެންނަ ވާހަކަ. ދެން ކަމާލް އެހީމަ ރޯހަން ޔަގީންކޮށްދިނޯ އިސްލާމްވި ވާހަކަ. ރޯދަ ހިފާ ވާހަކަވެސް ބުނި." އިމާމް ވިދާޅުވި އެވެ.\nރޯހަން އިސްލާމްވި ވާހަކަ އަޑުއިވުމުން އިމާމް ފަހުން އޭނާއާ ވާހަކަ ދެއްކި އެވެ. ނަމަވެސް ފާޅުގައި އިސްލާމްވިކަން އަންގަން ވަރަށް ފަހަކާ ޖެހެންދެން އޭނާ ބޭނުމެއް ނުވި އެވެ.\n"އަޅުގަނޑަށް އޭނާ ދެއްކި ނަމާދުކުރާނެ ގޮތާ ދީނާ ގުޅޭ ގޮތުން ޑައުންލޯޑްކޮށްފައިހުރި އެކިއެކި ވީޑިއޯތައްވެސް،" އިމާމް ވިދާޅުވި އެވެ.\nކަމާލް ލަންކާގައި ދިރިއުޅޭ ހިސާބުގައި ފުދޭ ވަރެއްގެ ގިނަ މުސްލިމުން އުޅޭ ކަމަށާއި އަދި ރާއްޖެއިން ވެސް އޭނާއަށް މުސްލިމުންގެ އުސޫލުތަކާ އުޅުން ހުންނަ ގޮތް ފެނި އޭނާއަށް އިސްލާމްދީނަށް ލޯބި ޖެހުނީކަމަށް އިމާމް ވިދާޅުވި އެވެ.\nރޯހާންގެ މަންމަ އާއި އަންހެނުންނާ އެކު ކުއްޖަކު ހުރެ އެވެ. އޭނާގެ 21 އަހަރުގެ ފިރިހެން ދަރިފުޅު މަސައްކަތް ކުރަނީ ސީޝެލްސްގަ އެވެ.\n"ރޯހާން އެނބުރި ލަންކާއަށް ދިޔައިމަ އަންހެނުންނާ ދަރިފުޅުވެސް އިސްލާމްވާ ގޮތަށް އޮތީ. ދޭން އޭނާގެ މަންމަ ކުޑަކޮށް ހާސްވެފަ ހުންނަނީ. އޭނާއަށް މިހާރު 66 އަހަރުވެއްޖެ. ލަންކާގައި މިހާރު މުސްލިމުނާ ބުޑިސްޓުންނާ ދެމެދު ދޭތެރެ ދޭތެރެއިން އެބަ މައްސަލަތައް ހޫނުވޭ،" އިމާމް ވިދާޅުވި އެވެ.\nރޯހާންގެ ހާސްކަމެއް ނެތެވެ. އޭނާ އިސްލާމްވީ ހިތުން ރުހުމުން އިސްލާމްދީނަށް ލޯބި ޖެހިގެންނެވެ. އޭނާގެ އާއިލާ ވެސް އެގޮތަށް ރުހި ގަބޫލެވެ.\nމިއަދުގެ ހުތުބާ ހާއްސަކުރީ ކެއިންބުއިމުގެ އަދަބުތަކަށް\nދޮގު ހަބަރުފެތުރުމުގެ ނުބައިކަމުގެ ވާހަކަ ހުތުބާގައި ބުނެފި\nދިވެހިންގެ އެހީއާއެކު ބަންގްލަދޭޝްގައި މިސްކިތެއް